‘Tersangkut’ Jodoh Gara-Gara Handphone Rosak, Wanita Ini Kongsi Kisah Bertemu Dengan Suami Ketika ‘Travel’  Ke India.

Ikan di laut asam di darat, di dalam kuali bertemu jua. Begitulah juga dengan jodoh, biar jauh mana sekalpun jarak, namun andai itu takdirnya dia jodoh anda maka jadilah.

Biarpun berbeza budaya dan agama, namun jodoh antara mereka cukup kuat. Akhirnya mereka sah bergelar suami isteri. Menurut perkongsian Syu di Facebook, kini sudah setahun mereka berkahwin. Syu juga kini menetap di Manali bersama suaminya yang telah memeluk Islam.

Ikuti catatan wanita ini:

Terima kasih bagi yang baca sampai habis dan berminat dengan kisah saya. Okay, saya nak share trip bulan 10 tahun lepas ke rumah mentua saya di Lahaul, Himachal Pradesh, India.

Terletak di daerah Gondhla & ini kali pertama saya kesana walaupun dah hampir setahun berkahwin. Bagi yang tahu Lahaul Spiti mesti dapat agak tempat dia macam mana. Saya share sedikit gambar-gambar yang bagi saya in real tersangatlah indah. Sedikit cerita seperti berikut ya, maaflah kalau panjang sangat :

Bahasa Lahauli :
?Ding antanchi, di jaga nishi tochi (i dekat hujung tu tak bunyi)
?Jemput datang, tempat ini sangat cantik

?Sedikit coretan macam mana saya kenal husband. Saya jumpa dia pada tahun 2015, trip kedua saya ke India, half solo half with geng, Iena & Raha. Saya jumpa dia sebab charger saya hilang. Dan kedai dia dekat main road, dia ada kedai phone & accessories di Manali Mall Road. Saya mulanya tak suka dia sebab dia cas saya mahal, yela saya kan tourist. Masa tu dia tak pandang saya, busy kemas kedai tertonggeng tonggeng, pagi sangat time tu. Cousin dia yang handle saya. Lepas dia pandang, adoi saya pulak yang terkesima jadi tak tentu arah.

Sampailah phone saya pulak buat hal, tinggal kedai dia. And lepas handphone elok saya dapat Whatssap dari dia say hi.. Rupanya dia ambik nombor saya masa phone rosak. Saya tak layan tapi lepas tu jadi kawan baik. Sampailah dia propose kahwin. Walaupun ramai girl termasuk foreigner taruh hati pada dia, tapi dia pilih saya dan walaupun saya gemuk masa tu sekarang kecik sikitlah, dia sayang terlampau sayang. Bangga kejap ?

?Rumah mentua berhadapan dengan beberapa ketul gunung ganang yang cantik gila. Bukak pintu rumah or dari dalam bilik kami nampak gah sangat. Seriously terpegun & takjub dengan kuasa Allah SWT. Rumah mentua juga sangat bersih dan terjaga, tersusun. Sejenis saya yang suka benda kemas ni memang happy lah. Hari hari depa sapu, mop lantai especially dapur.

?Sudah masuk winter jadinya tanah, gunung botak tapi sangat cantik dengan autumn yang hampir ke penghujung nampak lawa semuanya. In summer memang hijau, tersangat cantik dan kurang sejuk.

?Walaupun saya dan suami menetap di Manali, gunung jugak tapi tak sama dengan Lahaul. Tiada pencemaran langsung, bersih, jalan raya berturap cantik, penduduk tak ramai, sunyi, selamat sampaikan masa reach Lahaul ni terpesona sekejap, semacam datang je dunia lain aje, rare.

?Low crime rate disini atau boleh katakan tiada langsung.

?Tiada line telefon kalau ada pun Telco BSNL yang ada 2G je. Maybe next year akan ada 3G, 4G dan lain lain telco like Airtel, Jio dan Idea pulak. Takde line pun saya rasa okay sebab sini tenang, damai walaupun kekadang tu pishang ?.

?Air percuma, klinik kerajaan pun percuma kos rawatan & ubat ubatan.

?Air minum fresh, sumber dari glasier atas gunung sedap sangat sangat dan minum terus aje, tak perlu masak.

?Dari atas bukit rumah mentua boleh nampak sungai jernih warna biru hijau bak mata Missworld 1994 Aishwarya Rai ?yang mengalir dari sungai Chandra dari asalnya Chandratal Lake mengalir ke utara.

?Tak banyak kenderaan atas jalan raya, bunyi horn juga hampir tiada. Privacy at its best.

?Emak, ayah mentua & adik ipar perempuan petani jadi keliling rumah penuhlah dengan pokok sayur macam salad hijau, salad kuning & purple, kobis hijau & purple, carrot, brokoli, kentang merah, tomato, cauliflower, bawang besar, epal, pokok bunga lily, gardenia, rose etc. Agak agak nak makan, pergi cabut salad & carrot makan gitu je sedap sungguh sebab tak gunakan racun perosak. Bawang besar semua size gedabak. Katanya bawang jenis hybrid, patut ler besar pun. Masa nak balik Manali, berguni guni kami dapat bekalan stok sayur, bawang, kentang, butter, ghee, gandum.

?Susu nak minum perah sendiri. Minum susu fresh setiap hari. Butter dan ghee pun mentua buat sendiri. Thanks to lembu comel 4 ekor kesemuanya?

?Mentua sekeluarga cakap bahasa dialek Lahauli jadinya memang saya blur kejap bila depa sembang. Tapi depa tahu hindi so dekat situ bolehlah sembang jugak sebab saya boleh lah jugak cakap hindi. Blur kalau hari hari dengar zong seng toch noch macam bahasa Korea pun ada, cina pun ada, Russia pun ada ?.

?Kehidupan mereka sederhana & sihat walafiat. Nenek mentua saya panggil Dadi masih sihat, tiada penyakit, tak bertongkat, tak pakai spek mata mcm saya walaupun umur nak cecah 90 tahun. Sekali Dadi cengkam tangan saya adoi kuat betul dia ni, agaknya sekali dia lesing berpusing kau ?. Dadi sangat manja dan selalu usik saya. Dia perfectionist and tak boleh tengok pinggan mangkuk lama dok atas meja, sure dia ambik & basuh. Tu belum tengok dia siapkan tempat tido (winter depa tido dapur sebab ada tandoor heater tu).

?Walaupun berbeza agama, adat tradisi, fahaman dan sebagainya saya sangat hormati & sayangkan mereka. Bab makan juga Alhamdulillah kena dengan selera saya walaupun makan sayur saja. Sedap, simple dan tak terlalu berempah macam tempat lain di India. Mereka banyak makan sup, dhaal, momo (sejenis macam dimsum inti sayur atau ayam/mutton), sayuran hasil tanaman sendiri & roti yang dibuat sendiri. Makan kentang rebus pun dah sedap bagi tekak saya.

?Air teh tempatan depa panggil ‘Namkeen Tea’ yang diperbuat dari kayu apa saya tak sure, rebus campur dengan susu, butter & garam. Walaupun dengarnya pelik kan tapi rasa dia sedap. Mentua kalau bagi minum sampai 4-5 gelas sampai kembung perut ni

?Sini memang kampung habis dan orang perempuannya memang duduk rumah saja dan tak kemana mana melainkan kawasan rumah, tanah sendiri or jalan utama saja. Saya ni excited so jalan-jalan lah kerumah jiran nak explore siap sembang bagai nak rak. Dah adik ipar kejar suruh balik dan dia kata jangan suka suka pergi rumah orang. Nanti jadi gossip sebab sini kampung☺

?Kaum perempuannya dididik dengan sangat baik. Hormat orang tua, rajin yang amat rajin, sopan santun, pandai masak, pandai mengait, pandai bertani, kemas rumah dan sentiasa memuliakan tetamu. Mereka jugak tak boleh tergedik gedik depan orang yang tak dikenali apatah lagi orang lelaki asing. Ni baru contoh hantaran tinggi melangit kan ooppsss

?Dekat sini angin tiup macam duduk tepi laut tapi tahulah kan sejuknya macam mana. Suhu winter boleh cecah ke -17. Access road ditutup dari November to April coz snow tebal boleh cecah 6 ft. Kalau bukan winter saya dah stay sebulan dua dekat sini, tapi InsyaAllah next year in summer saya nak duduk sini. Boleh tolong mentua bercucuk tanam, masak & perah susu lembu ke. Summer adalah busy time bagi depa. Time tu lah upah pekerja untuk bercucuk tanam sayur, so pagi lagi dah kena masak capati tu beratus keping nak bagi makan pekerja.

?Mentua sangat sangat rajin, buat kerja dari pagi sampai malam, sebab tu fit dan kuat. Walaupun mereka tua rasa malu sebab tenaga mereka hebat. Ayah mentua pemalu, emak pula tak tahu nak sembang apa tapi dia cukup suka kalau tengok saya berhias. Lepas mandi tengok saya sikat rambut nanti dia puji lawa, kemas. Tak kemas nanti dia tegurlah. Saudara mara datang pun kena tengok saya dah lawa ke belum, then baru lepaskan saya jumpa ?.

?First time jumpa saya, emak & adik ipar terkejut sebab saya gemuk. Belum pernah dalam sejarah keturunan depa ada yang gemuk. Tersentap sekejap! ? Atas nasihat diorang yang cakap dengan penuh berhemah, kita pun ambil inisiatif untuk turunkan berat badan. Padahal time tu dah lost 12kg kot. Skang total weight lost dah 28kg. Berhasil kau??. Nasihat yang berguna saya ambil. Lagipun sekarang banyak faedahnya saya dapat bila makin mengecil.

?Amalan bersila pulak amalan kaum diorang so aku duduk bersimpuh aje lah dah bersila tak boleh hahaha lantakkan ?. Yelah peha besar dulu mana boleh nak bersila bagai, bersimpuh pun sopan apa? ? Sekarang alhamdulillah boleh bersila dengan sempurna.

?Tahun ini or 2020 tunnel akan dibuka dari Solang Valley terus ke Lahaul. Memudahkan kami lawat family mentua dan memandangkan tunnel hampir siap, ramai penduduk tempatan yang balik semula ke Lahaul kerana daerah ini akan membangun dan jadi golden area untuk tourist. Mereka akan start buat guesthouse dan husband mungkin akan komersialkan tempat ni dengan buat homestay rumahnya sendiri InsyaAllah. Husband jugak dalam plan nak tambah beli tanah di daerah ini. Menariknya, orang luar yang bukan penduduk asal Lahaul tidak boleh beli tanah di sini.

?Budaya di sini berbeza, disebabkan depa dari suku kaum yang lain. Pakaian pun berbeza. Dengar kata saya kena pakai baju tradisional depa kalau majlis resepsi belah husband jadi buat, buat saya senyum aje. Tapi atas dasar hormat, pakailah juga kot nanti. Sopan je pun. Orang perempuan ada pakai tudung jugak tau jenis ikat macam orang zaman dulu, boleh tengok gambar.

?Dari sampai rumah mertua, saya dihidangkan dengan makanan tradisi diorang yang macam rasa kuih tiram kita, cuma tak ada gula. Sedap sangat sampai habis kena buat lagi. Bertuah punya menantu. Nama kuih tu marchu. Saya pun belajar buat, bawak balik Manali.

?Sebelum sarapan wajib minum 3 gelas chai (teh susu), lepas tu 3 gelas susu segar, petang pulak namkeen chai 4-5 cawan cina kecil. Memang ulang alik ke toilet selalu ?

?Masakan, okay seingat saya lah kan, depa masak guna bawang putih, bawang merah, kunyit dan garam sahaja untuk dhaal, sayur. Tapi sedap, simple. Stor simpanan makanan berpeti peti, size gedabak pulak tu macam untuk setahun. Rupanya untuk 6 bulan winter saja, perghhh.

?Masa waktu makan, emak mertua & adik ipar akan hidangkan kami makan macam tuan, puan besar. Berhidang setiap seorang, selagi kami makan tak kenyang selagi tu depa tak makan. Makan pulak dalam pinggan macam emas, harganya mahal! Sebiji pinggan cecah RM50.00. Tapi hanya akan hidang makan dalam pinggan tu sahaja. Berat pulak tu.

?Husband tak pernah cerita lebih lebih pasal tempat dia dibesarkan ni, in fact dia tanya suka tak? Dia takut bini dia tak suka. Apa hilang akal ke punya lah cantik tempat ni sampai aku berlari lari dengan bawak backpacknya, berat pun beratlah masa tu dah sampai rumah mentua. Sebab teruja. ?

?Lupa saya nak tambah. Mentua saya dan adik ipar saya tidak pernah keluar dari Himachal Pradesh dan tidak pernah ke Delhi. In fact, diorang pun tak suka tempat yang sesak, kotor dan udara tidak sihat. Banyak jugalah diorang tanya saya Delhi tu macam mana? Hehe siapa yang asal India sebenarnya ni? ?

?Lupa lagi, waktu nak balik Manali, mama mertua datang sesenyap dalam bilik hulur duit. Mama kata ni dari papa, ni dari Robina ni dari mama. Tak banyak kami bagi kata dia. Banyak juga tau. Sungguh masa tu terharu sangat. Tak cukup tu, mama hulur pulak shawl kait tangan Lahauli bewarna putih. “Pakai ya, Manali sejuk”. Tak cukup tu, pinggan keemasan yang berat tu bagi 2 biji. Lepas tu Dadi (nenek) datang hulur duit bagi pihak dia. Sambil peluk dia menangis, time tu cuba untuk cool kan diri jadi tak jadi keluar airmata tu, kalau keluar banjir ?. Cakap kat husband, susah aje bagi duit. Dia loyar buruk cakap tak cukup ke? Okay nanti balik semula mintak lebih, eh dia ni.

?Akhir kata, dari nak stay 3 hari aje dekat sini, terlajak ke 16 hari. Sampaikan mama dekat Malaysia jatuh sakit menangis setiap hari dok kenang manalah anaknya ni? Risau dia. Yelah line takde nak call lagu mana habaq mai? Mama mertua pulak kalau dapat delay sehari ke sehari bukan main happy dia. Adoilah dedua mama aku ni ?.

Terima kasih baca sampai habis.


Mila Jirin Kongsi Kebahagiaan Rumahtangga. Rupanya Ini Rahsia Pasangan Ini Saling Melengkapi Satu Sama Lain.

Apabila pasangan itu sentiasa tersenyum bahagia, riak wajah dan sinar mata menjelaskan bahawa pasangan itu sedang menikmati kebahagian rumahtangganya. Memang tidak dinafikan bukan mudah untuk memastikan perkahwinan itu indah sehingga till jannah.

Namun, jika pasangan saling melengkapi, ia pastinya menjadi kunci rahsia bahagia rumahtangga itu. Bagi penyanyi dan usahawan,Mila Jirin setiap kebahagian itu ada caranya. Beliau turut berkongsi tips kebahagiaan dalam rumah tangga.

“Macam mana nak tambahkan KEBAHAGIAN dalam rumah tangga?”

“Bangun pagi WAJIB mulakan dengan SENYUMAN (walaupun malam tu marah kr merajuk ke) sebab SENYUMAN ni macam 1 penawar untuk neutral kan segala ion ion NEGATIVE yang ada dalam diri kita.”

“Kalau boleh hari2 every morning PELUK erat erat pasangan kita for few minute…feel the warm…feel the heart beat…dan ucapkan I LOVE U!”

SALING MEMAAFKAN

“Suami Isteri ni kena sama sama buang EGO dan sering MAAF dan MEMAAFKAN…Kena selalu fikir, APA TUJUAN PERKAHWINAN itu?? Setiap manusia ada kekurangannya jadi sama sama PERBAIKI demi mencari Redha ALLAH.”

“Buat suami tercinta @isz_mustapha , doakan isteri u yang cute ni jadi Isteri yang TAAT ya.”

Pasangan bahagia ini, pada November 2015 serta dikurniakan seorang anak,Arif Zikri yang kini berusia dua tahun.

Foto : Instagram Mila Jirin


Rupanya Ada 9 Jenis Pemanis Yang Boleh Gantikan Gula Dalam Minuman Kopi. Mudah, Sedap &  Lebih Berkhasiat!

Tanpa kopi seakan tak bermaya pula untuk buat kerja. Namun, pengambilan kopi terutama 3 in1 misalnya tidak elok untuk kesihatan di sebabkan kandungan gula yang agak tinggi.

Jika anda penggemar kopi, jangan bimbang ada cara untuk menggantikan gula di dalam kopi. Yang penting tip ini menggunakan bahan yang lebih sihat.

Berikut kami senaraikan 9 jenis pemanis yang anda boleh gantikan dalam minuman kopi anda.

Anda harus cuba menambah ekstrak vanilla ke dalam kopi! Walaupun kurang memberi kesan manis dalam minuman, ianya boleh menghasilkan aroma dan rasa lebih kaya

Selalunya madu sering dicampurkan ke dalam teh, tapi ianya boleh juga diletakkan di dalam kopi. Walaupun ianya manis dan berkerim, tapi madu lebih baik berbanding gula putih di pasaran kerana mempunyai antioksidan.

Walaupun agak mahal, namun khasiatnya seiring dengan harganya. Hanya campurkan sedikit coklat gelap dalam kopi (selalunya untuk latte), ianya akan mencair dan memberi rasa serta aroma menyelerakan. Patut cuba!

Kurma dalam kopi? Jarang dengar, kan? Dikenali sebagai pemanis semula jadi, jangan pula anda letak sebiji buah kurma ke dalam kopi. Pes kurma sangat mudah dibuat sebelum dicampurkan ke dalam minuman. Hanya kisar buah kurma bersama sedikit air, siap!

Stevia ini kelihatan seperti gula, namun rasanya lebih manis. Ia tidak mempunyai kalori dan pastikan anda ketahui amaun sebenar kerana stevia ini sangat manis, cukup hanya beberapa taburan dalam minuman.

Alternatif lain untuk menggantikan kreamer adalah dengan menggunakan santan. Santan dikatakan mempunyai lemak sihat dan potassium.

Kayu manis sering ditabur di atas kopi latte sebagai perhiasan, tapi tahukah anda menggantikan gula dengan kayu manis dapat meningkatkan metabolisma tubuh dan mengurangkan keradangan perut? Namun, harus berhati hati dalam membeli, kerana mungkin anda tersalah beli jenis sebenar kayu manis ini!

Susu badam dikatakan mempunyai lebih kalsium dan kurang lemak berbanding susu lembu. Namun, jika anda tidak menggemari rasa lemak susu badam, anda juga boleh menggantikannya dengan susu kacang atau susu pisang.

Jika anda pernah makan pagi di gerai atau warung kopi, anda mesti pernah melihat pakcik-pakcik meletakkan mentega ke dalam kopi mereka. Mentega dalam kopi dapat meningkatkan metabolisma dan tenaga anda. Harus cuba!

Kalau ada cara lebih sihat untuk minum kopi tak rugi pun mencuba kan?

Sumber: semuanyajdt.com


“Cekik, Pukul & Tarik Rambut Anak” Angelina Jolie Dedah Punca Bercerai Dengan Brad Pitt

Sehingga ke hari ini, tiada sesiapa mengetahui punca pasangan romantik Brad Pitt dan Angelina Jolie bercerai. Namun, baru-baru ini, terbongkar fakta baru mengenai kisah keganasan rumah tangga yang terjadi di antara kedua-dua pasangan ini.

Menerusi dokumen mahkamah yang didedahkan sepanjang keduanya bercerai, Jolie mendakwa Pitt telah mencekik salah seorang daripada enam anak mereka, memukul salah seorang yang lain pada bahagian muka dan menarik rambut serta menghempas dia di dalam sebuah pesawat peribadi.

Insiden tersebut berlaku pada September 2016 sewaktu mereka dalam perjalanan dari Perancis ke California.

Ia telah meninggalkan trauma yang dalam terhadap anak anak mereka dengan Jolie mengatakan dirinya mengalami kecederaan pada bahagian belakang dan siku.

Lima hari selepas kejadian yang amat mengerikan itu, Jolie memfailkan penceraian diikuti menjual pegangan bersama dalam pemilikan ladang dan kilang anggur pada September 2021.

Pitt bagaimanapun tidak bersetuju dan memfailkan saman terhadap Jolie kerana telah menjual ladang dan kilang anggur yang dimiliki bersama.

“Dia telah cuba membuat yang terbaik untuk melindungi anak anak mereka. Namun selepas Pitt mengeluarkan saman dan membekukan beberapa aset kerja bersama, ia memaksa Jolie untuk mendedahkan masalah mereka kepada umum,” tulis kenyataan yang dikeluarkan peguam Jolie seperti dilaporkan DailyMailuk.

Pasangan Angelina Jolie dan Brad Pitt telah mendirikan rumah tangga pada tahun 2014 selepas 10 tahun bersama dan bercerai pada September 2016.

Mereka mempunyai enam orang anak termasuk anak angkat iaitu Maddox, Zahara, Pax, Shiloh, Vivienne, dan Knox.


Gelagat Syatilla Melvin Jual ‘Preloved’ Undang Ketawa. Dengan Baju-baju Shaheizy Sam Dia Jual

Tular sebuah perkongsian yang dimuat naik oleh pelakon Shaheizy Sam di platform TikTok apabila isterinya, pelakon Syatilla Melvin menjual bajunya secara ‘preloved’, baru-baru ini.

Menerusi hantaran tersebut, Sam sedang merakam Syatilla yang sedang sibuk menjual bajunya di dalam siaran langsung sambil membebel.

“Korang tengok, dia tengah buat preloved baju. Ha pasal dengan baju-baju aku sekali dia pergi preloved. Barang beratus-ratus, dia pergi jualnya RM40. Kuang ajar namanya,” kata Sam di dalam video tersebut.

Tidak mendiamkan diri, Syatilla turut membalas kata-kata Sam tersebut dengan memberitahu tujuannya menjual baju tersebut adalah untuk membeli barang dapur.

“Sebab nak pergi Jaya Grocer, nak beli barang dapur. Nak buat macam mana? Terpaksalah cari duit macam itu,” jawabnya.

Menjengah ke ruangan komen, rata-rata warganet terhibur melihat respons yang diberi oleh Syatilla tersebut dan turut menyuruh Sam untuk sabar melayan karenah isterinya tersebut.

“Hahaha ada saja lah dia nak jawab.

“Hahaha nak beli barang dapur punya pasal.

“Luculah korang laki bini ni suka tengok happy je, sentiasa senyum.

“Hahaha bila baju dah melambak, stor dah tak muat, maka lelong.

“Yang tak tahan tu Jaya Grocer okay. Bukan ye nak pi chowkit. Tetap have have shopping barang dapur hahaha,” komen netizen.

[MESTI BACA]


Isteri Ini Berkongsi Detik Cemas Apabila Terkena Serangan Jantung. Moga Kisahnya Menjadi Iktibar

Katanya, ia berlaku secara tiba. Bermula dengan  rasa berdenyut dibahagian belakang bahu, dia mula sesak nafas dan tidak sedarkan diri. Kemali Di hospital ketika mendapat rawatan Walaupun aktif bersukan dan sihat, beliau tidak menyangka, akan mengalami serangan jantung. Ikuti detik cemasnya itu.

Sebelum ni Ammy hairan dan tertanya-tanya bagaimana dan kenapa seorang yang sihat, bersukan dan aktif boleh kena serangan jantung atau heart attack tanpa ada tanda-tanda sebelum ianya menyerang sehingga membawa maut. Tetapi selepas ammy laluinya sendiri baru ammy tahu ia datang dengan secara tiba2 tanpa ‘hint’.

Ahad lepas, jam 5 petang, elok jer ammy jalan2 dengan anak2 dan suami tanpa ada rasa sakit. Galak jer shopping kat kedai RM 2.10 beli barang2 plastik. Habis shopping segera balik rumah dan kemas dapur dengan anak2. Tiba2 sakit dibahagian belakang bahu (belikat) berdenyut2. Ammy minta tolong suami urut.

Selesai urut ammy masuk kebilik untuk rehat. Bila letak jer kepala di bantal tiba2 rasa sesak nafas dan sakit dibahagian dada kiri serta tegang dibahagian leher dan sekitar rahang. Minta suami urut lagi.

Detik Cemas

Nafas semakin pendek dan dada rasa seperti ditekan2. Suami bw pergi klinik swasta. Setelah buat ECG… Doktor meminta suami segera bawa ammy ke hospital untuk mendapat rawatan lanjut kerana simptom2 menunjukkan ammy ada masalah jantung. Masa dalam kereta, denyutan jantung ammy amat laju seolah2 ia akan pecah. Hanya kalimah syahadah sahaja yg keluar drpd mulut ammy. “AKU DAH NAK MATI…” Hanya itu jer yg ammy fikir.

Denyutan jantung kembali normal

Entah apa yg berlaku,bila mana ammy sedar dh ada di hospital dan dikelilingi oleh 3 orang doktor. Ada yg cucuk tangan pasangkan jarum branula, ada yg tekan2 dada ammy, ada yg gosok2 belakang ammy dan ianya berlaku dalam masa yg amat pantas. Jelas di pedengaran ammy hanya kata2

“Puan…Terus bernafas jangan tidur…”….

“Puan kami nak tolong puan…”….

“Puan tarik nafas dalam kiraan 10 kemudian lepas…” dan mcm2 lagi.

Selepas beberapa jarum ubat di masukkan… Nafas mula reda dan denyutan jantung semakin perlahan dan tenang.

Doktor kata ammy hampir mendapat serangan jantung dan ‘lucky’ kerana segera di bawa ke hospital untuk mendapat rawatan.

Terima kasih juga pada Mak mertua ammy, abang ipar, kakak ipar dan adik ipar ammy sanggup dtg jauh2 melawat ammy walaupun hari dh lewat malam, mak, pok dan adik beradik di kampung yang tak putus berdoa utk ammy serta anak2 ammy yg setia disisi membantu ammy uruskan rutin harian…. sayang kamu semua…

Buat kalian para pembaca, sihat tidak bermakna kita bebas daripada serangan jantung. Ianya datang secara tiba-tiba dan itulah yang paling bahaya. Menurut doktor yang merawat ammy, selain daripada penyakit darah tinggi atau kolestrol, keletihan yang keterlaluan, tekanan perasaan dan emosi juga boleh mengakibatkan serangan jantung secara tiba-tiba. Jika ada simptom-simptom yang ammy sebutkan diatas. Segeralah mendapatkan rawatan sebelum terlambat… Mati itu pasti, tetapi selagi kita mampu berjuang untuk hidup, jangan cepat mengalah, teruskan berusaha untuk bernafas demi insan-insan yang masih memerlukan kita.


“Semua Tu Hanya Memori, Tak Boleh Tayang Lagi.” Ralat Gambar Kahwin Tak Tutup Aurat, Lisdawati Teringin Sanding Lagi!

Momen paling indah dan cukup bermakna bagi seorang lelaki dan wanita adalah apabila disatukan sebagai suami isteri yang sah. Bergelar raja sehari, itulah saat yang cukup dinantikan dan menjadi kenangan seumur hidup.

Dalam satu perkongsian di laman instagramnya, Lisdawati mengakui mereka yang menutup aurat ketika menaiki pelamin cukup bertuah kerana bila-bila masa dapat berkongsikan momen tersebut.

Bahagialah Mereka yg bernikah dan sanding dalam keadaan menutup aurat. Jgn jadi mcm sy .. 😂😂 terkecewa sbb semua tu hanya MEMORI tak boleh tayang lagi.

Malah, dia juga sempat berseloroh bertanyakan kepada suaminya sama ada mahu sekiranya diadakan sekali lagi majlis persandingan andai memiliki kesempatan berbuat demikian.

Perkongsian tersebut mendapat reaksi dari warganet, ada yang turut berkongsi pengalaman yang sama.  Tak kurang yang memberi kata-kata semangat buat Lisdawati.


Suami Usah Sakiti Hati Isteri Supaya Rezeki Bertambah Dan Hati Tenang. Deep Pesanan Ustaz Kasim Elias.

Suami isteri yang saling melengkapi antara satu sama lain akan memberikan kebahagiaan buat rumahtangga itu. Malah isteri perlu menjaga perhubungan baik kepada suami. Begitu juga suami yang menjaga hubungan yang baik dengan isteri dengan tidak menyakiti hatinya. Malah, jika menjaga hubungan ini, rezeki makin bertambah dan makin bahagia keluarga.

Perkongsian Ustaz Kazim Elias, sungguh manfaat.

SEMUA WAJIB TAU

“Kalau isteri sakitkan hati suami, tandanya
derhaka pada suami.
Tapi bagaimana jika suami sakiti hati isteri?”
.
Jawapan Ustaz :
“BERDOSA jugalah.
Cuma tidak ada istilah suami derhaka pada isteri,
tapi suami akan ditanda Malaikat sebagai derhaka pada Allah SWT.
Kerana isteri, rezekimu bertambah.
Kerana isteri, maka lahirlah zuriatmu.
Kerana isteri, makan, pakai mu dijaga.
Kerana isteri, tenang hati mu.
Kerana isteri, lembut pandangan mata mu.
Kerana isteri adalah satunya manusia yang boleh melihat cacat cela mu yang tersembunyi dari pandangan mata mu dan masih menerima mu seadanya.
.
Janganlah sakiti hati mereka, ingatlah setiap pengorbanan mereka,
walaupun kecil di mata mu, baginya besar bagi dirinya.
Setiap peluh yang menitik, yang bekerja untuk keluarganya,
setiap airmata yang menitis untuk anak-anak dan suaminya adalah salah satu tanda,
dia isteri yang terbaik buat anda wahai yang bergelar suami.
renungan sepintas lalu. Mengapa WANITA sering menangis?
.
Jawab Allah :
Kerana WANITA itu unik.
Aku ciptakan ia sebagai makhluk istimewa.
KU kuatkan bahunya utk menjaga anak2nya,
KU lembutkan hatinya utk memberi rasa aman,
KU kuatkan rahimnya utk menyimpan benih manusia,
KU teguhkan peribadinya utk terus berjuang saat yg lain
menyerah,
KU beri dia naluri utk tetap menyayangi, walau dikhianati oleh teman,
walau disakiti oleh orang yg disayangi.
.
WANITA makhluk kuat.
Tapi jika suatu saat dia menangis itu kerana KU beri air mata utk membasuh luka batin & memberi kekuatan baru.


Perut Kempis & Badan Tak Berangin, Wanita Ni Dapat Rasakannya Selepas Amal Perkongsian Petua Dari Auntie Cina Ketika Hiking!

Bila ada antara kita melihat orang perempuan yang telah berumur namun masih bertenaga dan solid tubuh badannya tentu kita tertanya-tanya dan ingin tahu apa petua atau amalan yang dilakukannya.

Contohnya seperti perkongsian daripada Noor Azlina ini yang mendapat petua kesihatan daripada wanita cina yang berumur 60 tahun, namun fizikalnya cukup bertenaga dan cergas.

Nak tahu lanjut, ini perkongsiannya dan bolehlah kita juga amalkan untuk mendapatkan khasiatnya. Jom semak.

Penawar untuk kencing manis, darah tinggi, buang angin dan kempiskan perut buncit

Sebenarnya resipi ni dapat dari sorang auntie cina masa hiking bukit hari tu. Umur dah lebih 60 tak ada penyakit pun sihat cergas jer. Seminggu 3,4 kali dia wajib minum. Sebab tu perut dia tak buncit. Jarang katanya sakit perut sebab angin dan sembelit.

Pastu resepi ni dia bagi sorang mak cik Melayu ada darah tinggi. Makcik tu amalkan setiap hari darah tinggi turun, tekanan darah pun cantik jer. Pastu dia cakap lagi biasalah bahan tradisional ni memang tak ramai buat sebab kena rajin. Rasa pun tak sesedap air fresh oren. Tapi kalau amal selalu memang berkesan.

Ina balik rumah selang seminggu dua, baru teringin nak buat..Eh betul cakap dia perut tak angin, rasa ringan je perut.. Lawas membuang mungkin sebab ada asam keping tu elok membuang. Buat banyak agak-agak boleh minum untuk seminggu. Sedap tau air dia..wangi daun pandan tu.

Bahan-bahan yang diperlukan :

Halia, asam keping dan daun pandan.

Cara penyediaan:

3. Biarkan suam atau sejuk dan sedia untuk diminum. Boleh juga ditambah madu untuk rasa yang lebih enak.


“Sebuah Solidariti Ummah Untuk Ummah.” Wakaf Al-Quran Untuk Hospital & Pusat Kesihatan,  Ikhtiar Demi Manfaat Bersama!

Mungkin ramai tak tahu, selain memberi sumbangan dalam bentuk wang, kita juga boleh gunakan wang tersebut untuk wakaf Al-Quran.

Bagi yang ingin tahu, sebenarnya ia merupakan cara menyerahkan sumbangan dengan niatkan atas nama-nama mereka yang menyumbang. Sebagai contoh, meletakkan nama ibu bapa, anak atau pasangan kita baik yang masih hidup mahupun yang sudah tiada atas sumbangan tersebut. Selama mana ianya dibaca, moga mengalirlah pahala buat mereka yang kita niatkan.

Sehubungan itu,  satu projek Wakaf Quran Untuk Hospital Dan Pusat Kesihatan dilaksanakan bersama Yayasan Warisan Ummah Ikhlas, Ideaktiv, TV AlHijrah, Sinar Harian dan Majlis Dakwah Negara. Sebuah solidariti Ummah untuk Ummah.

Sumbangan wakaf al-Quran Mu’jam, terjemahan per kata dan Tajwid berwarna ini bagi membantu para petugas, pesakit dan orang awam memahami isi al-Quran untuk panduan, peringatan, petunjuk dan penyembuh dikala kita menangani pandemik Covid-19 dan seterusnya.

SSehingga jam 9 pagi selasa 7.4.2020, sebanyak 10,309 naskhah Al-Quran wakaf telah kami terima. Kami mensasarkan 15,000 naskhah lagi untuk agihan di hospital utama dalam 200 naskhah, 60-100 untuk hospital biasa serta pusat kuarantin dan 40 naskhah untuk klinik kesihatan.

Al-Quran Mu’jam. Terjemahan per kata dan Tajwid Berwarna, bagi membantu semua saudara kita di hospital untuk Berinteraksi dengan Al-Quran; membacanya dengan baik dan memahami isi Al-Quran. Melalui TV Hijrah setiap hari, ada panduan yang kami berikan di Malaysia #QuranTime jam 12 dan ulangan jam 10/11 malam.

#QuranTime CORNER juga akan diaktifkan menjelang Ramadan ini di hospital dan klinik kesihatan sebagai inisiatif berinteraksi dengan al-Quran; Baca, Faham dan Amal.

Sejak dilancarkan pada hari Jumaat yang lepas, agihan segera telah dilakukan sejak hari Sabtu dan semalam agihan telah kami buat ke pusat kuarantin yang menempatkan sekitar 200 orang serta ke Hospital Sg Buloh yang menempatkan ramai pesakit serta petugas.

Sumbangan wakaf ini akan dimanafaatkan untuk menggerakkan #QuranCorner yang mana ia akan menjadi ruang untuk sesiapa sahaja yang berada di hospital memanfaatkan ruang tersebut untuk berinteraksi dengan Al-Quran walaupun sekejap.

Semoga dengan sedikit masa bersama Al-Quran yang besar kesannya sebagai panduan, peringatan, penyembuh, ia menjadi cara untuk Rehat & Rawat, Biidznillah.

Wakaf Quran inj juga Insyaallah menjadi sedekah jariah kita. Dari ummah untuk ummah kerana orang Mukmin itu seperti satu tubuh.  Kita ikut merasa luahan penat, derita sakit yang ditanggung oleh saudara kita.

Wakaf juga adalah cara kita yang menyumbang untuk membebaskan diri kita dari cinta harta yang salah di hati. Wakaf yang dilakukan secara sukarela adalah hadiah kita kepada sesama sehingga ia menimbulkan rasa kasih kepada penerima.  Itulah psikologi wakaf sebagaimana yang ditulis oleh SS Prof Dr Ali Gom’ah, Mufti Mesir.

Semoga dengan formula wakaf ini, terbit rasa kasih pada sesama, lahir ramai rakyat Malaysia yang lebih baik dan akhirnya terbina Baldatun Thoyyibatun wa Rabbun Ghafur, Biidznillah.

Orang ramai yang ingin berwakaf boleh melakukan demikian. Wakaf dibuka sekarang, RM45 senaskah, dengan sasaran 15,000 naskah untuk semua hospital dan klinik kesihatan seluruh Malaysia.

Berwakaflah atas nama sendiri, keluarga dan juga untuk ibu ayah sama ada yang masih hidup atau telah meninggal dunia. Juga buat syarikat-syarikat yang ingin menyumbang kepada komuniti atau hospital.

Bagaimana ingin berwakaf?

Maybank Islamik : Warisan Ummah Ikhlas Foundation

No akaun : 564276516031

Sila letakkan rujukan (reference) : *Wakaf Quran*

(Semasa bank in, niatkan wakaf atas nama yang diniatkan)

3. Whatsapp slip bayaran ke

#HaveFaith

#JanganPutusAsaMalaysia


Ayah Ni Guna Barang RM2 Transform Bilik Usang Jadi Tempat Mainan Anak Bertemakan ‘Farm House’. Simple & Sweet!

Bakat dan kreativiti yang ada diterjemahkan pada benda-benda yang simple namun hasilnya sangat menarik.

Demikian juga dengan kreativiti ayah ini yang menukar wajah bilik kosong yang sudah usang kepada ruang bermain anak yang cukup  simple tapi sweet dengan menampilkan tema ‘Farm House’.

Tidak menggunakan bajet yang mahal, sebaliknya saudara  Khairul Azhar hanya menggunakan bahan-bahan yang dibeli dari kedai RM2 serta Shoppee. Menarik bukan. Sejuk je mata memandang. Anak pun seronok dapat menghabiskan masa bermain di dalam bilik berkenaan.

Alhamdulillah rumah kampung, ada bilik kosong yang usang saya ubah sikit jadikan bilik main untuk anak.

Nampak ceria sikit dan harap okey laa. Tema “farm house” sesuai la dengan rumah kayu.

Barang saya beli dekat kedai Dua Ringgit dan Shopee jaa. Walaupun rumah kayu tapi kalau tacap sikit2 cantik la jugak 😍


Doktor Ini Jelaskan Khasiat Kunyit. Hebat Rupanya Bahan Masakan Ni.

Sebut sahaja kunyit, pastinya kita terbayang kunyit untuk dibuat masakan ikan goreng atau masak lemak cili api.

Namun, selain masakan, kunyit ini mempunyai manfaat yang baik untuk kesihatan.

Menerusi perkongsian Dr Rizal jelas menunjukkan khasiat kunyit dalam kehidupan kita.

Ikuti perkongsiannya.

6 RAHSIA KEHEBATAN KUNYIT YANG RAMAI TIDAK TAHU

Waktu itu awal tahun 1970an. Aku kecil lagi. Aku suka melangut lihat nenek aku bekerja.
.
Biasalah budak –budak. Suka ambil tahu. Mungkin ringan tulang waktu itu. Hmm atau suka menyibuk.
.
Nenek aku namanya Ayesha. Ejaan gempak. Dia bukan pelakon. Hanya orang kampung yang orang gelar Tok Bi.
.
Tok Bi ada 14 orang anak. 2 anaknya meninggal masa kecil. Tinggal 12 dibesarkan di bawah payung kasih sayang beliau.
.
Tok Wan aku Tok Wan Brahim, suami Tok Bi, kerja dengan PPC. Sekarang dikenali sebagai Penang Port. Gaji sekitar RM50 sahaja sebulan waktu itu. Bayangkan besarkan anak dengan gaji begitu.
.
Tok Bi adalah bercucuk tanam sedikit. Ada juga bela ayam, angsa dan ayam piru. Habuan makanan masa raya nanti.
.
Berbalik pada cerita aku dok melangut sakan. Waktu cuti sekolah adalah waktu paling bahagia- boleh balik rumah Tok Bi.
.
Oleh kerana aku suka perhati dan ambil tahu apa yang Tok Bi buat, dia pun suka aku ada. Adalah orang boleh tolong ambik itu ambik ini.
.
Satu perkara yang aku selalu perhati, ialah Tok Bi banyak guna kunyit. Samada kunyit hidup ataupun bentuk serbuk yang dibuat sendiri.
.
Ada ruang sahaja dia akan campak masuk kunyit. Untuk warnakan makanan memang akan digunakan kunyit. Semulajadi.
.
Seolah kunyit dan warna kuning macam tema makanan sebati dengan Tok Bi.
.
Dia juga minum air kunyit. Bab ini paling aku suka. Aku akan tunggu saja waktu dia minum.
.
Selepas minum aku akan tanya “ Tok minum apa tu tok?”
.
Dia akan jawab sambil tersenyum, “air kunyit.” Waktu senyum inilah part paling best. Semua giginya akan jadi kuning. Aku apa lagi akan ketawa berdekah –dekah tengok gigi kuning berjahang Tok Bi.
.
Dia pun terhibur dengan gelak aku yang ala-ala anak jin dalam filem Ahmad Albab.
.
Tidak cukup dengan minum dan campak kunyit, dia juga akan sapu kunyit ke muka. Dia campur dengan bedak sejuk. Kuning habis muka. Lepas itu dia basuh muka.
.
Sebab itulah kot, kulit Tok Bi cekang. Licin. Tidak nampak kedut. Serlahkan ayu wajah kacukan melayu-siam-india-arab dia.
.
Tok Bi meninggal dunia sekitar umur 67 tahun. Meninggal tanpa ada penyakit. Meninggal sebab ajal. Sama macam emak aku.
.
Ini kisah dulu. Aku tidak tahu tentang kehebatan kunyit. Ia jadi bahan ketawa aku.
.
Tetapi sekarang baharu aku tahu kunyit ini hebat rupanya. Banyak sangat kajian saintifik buktikan kehebatan kunyit ini.

INI RAHSIANYA

6 kehebatan kunyit yang ramai orang tidak tahu. Contohnya:
.
1. Kunyit adalah penghalang racun arsenik. Arsenik adalah racun berbahaya kepada kesihatan manusia. Bahaya arsenik ini hingga boleh rosakkan DNA. Ini bukan cerita sikit atau kecil. Ini cerita bahaya
.
Arsenik terdapat dalam banyak sumber makanan yang kita ambil. Antaranya beras. Dalam jus epal dan jus anggur juga ada arsenik. Arsenik juga dijumpai pada mainan kanak-kanak, kayu meja makan dan pagar yang dibuat dari kayu.

Macam mana pula boleh ada arsenik? Puncanya dari tanah. Kalau kandunga dalam tanah ada arsenic, ia meresap pada tumbuhan itu. Apapun, relaks dulu.
.
Kita penyelamat. Sang kunyit. Bukan kunyit budak muda asyik sebut tu, ini kunyit betul.
.
Ni aku nak cerita sikit. Salah satu bahan penting dalam kunyit ialah Curcumin. Ia mampu halang kerosakan dan turunkan impak kerosakan DNA. Lebih menarik lagi.

2. Kunyit adalah Anti kanser. Di dalam Journal Alternative Therapies in Health and Medicine, dilaporkan curcumin dalam kunyit bantu halang perkembangan sel kanser. Lebih menarik lagi apabila dicampur dengan piperine (bahan yang sebabkan rasa pedas pada lada hitam) ia kecutkan stem sel kanser payudara.
.
Kalau dalam sejarah keluarga ada kanser, jadilah curcumin dan piperine saka baharu dalam hidup. Berdamping rapatlah dengan keduanya.
.
Paling luarbiasa ialah curcumin dalam kunyit ini punya kebolehan programkan kematian sel atau apoptosis. Maklumat ini adalah jasil kajian dari University of Texas.
.
3. Kunyit adalah Anti tumor. Siapa sangka kunyit dengan saiznya yang kecil tetapi punya kuasa penyembuhan yang besar. Selain bertindak mati dan lemahkan sel kanser, curcumin dari kunyit juga halang pembuluh darah dari membentuk tumor. Mudah fahamnya orang lazimi kunyit akan mudah bebaskan diri dar tumor.
.
Mudah fahamnya begini. Kalau mahu hindarkan diri dari tumor atau cyst, jadikan kunyit sajian harian.
.
4. Kunyit adalah penghalang Kerosakan Sel Otak. Part ini aku paling suka. Curcuminoid dari kunyit dapat neutralkan radikal bebas dan halang kerosakan kepada sel otak.
.
Bukan itu sahaja ia juga bertindak sebagai penjaga kepada sel otak. Dikenali sebagai agen neuroprotective. Ala-ala security guard.
.
Antara fakta yang menarik lagi ialah bahan aromatic-tumerone dalam kunyit tingkatkan pertumbuhan neural stem cell di dalam otak. Pesakit stroke dan Alzheimer wajib berdamping dengan kunyit kerana kebaikan aromatic-tumerone ini. Bahasa mudahnya, aromatic-tumerone lahirkan sel otak.
.
Mungkin ramai yang tidak tahu otak manusia juga punya plak seperti plak pada gigi. Plak ini sekiranya tidak dibuang akan sebabkan penyakit Alzheimer atau nyanyuk. Antara bahan yang halang pembentukan plak pada otak ialah curcumin. Inilah pelakon utma dalam kunyit.
.
5. Kunyit bagi kulit meghelit atau glowing. Sebab tu Tok Bi aku asyik dok sapu sakan kat muka dia. Sains pada hari ini buktikan kehebatan kunyit. Bukan sekadar cepat sembuhkan luka tetapi apabila dicampur yogurt, dan madu ia jadi masker semulajadi yang hebat. Melembut dan meremajakan kulit.
.
Tak perlu percaya. Buat sahaja. Sebab ilmu ini dah dirakam dalam Journal of Life Sciences. Cuma Tok Bi dah awal-awal lagi praktis.
.
6. Kunyit sebagai fat burner. Bab ini memang win. Kalau bercita mahu kurus, ambillah kunyit. Kunyit halang pembentukan lemak. Menarik lagi, kunyit ada kuasa thermogenic – bakar lemak. Power.
.
Ringkasnya, kalau mahu kulit glowing, otak power, jauh dari nyanyuk, tumor dan kanser serta badan lentik, amalkan kunyit.
.
Tok Bi aku dah buktikan. Bebas dari penyakit semasa hayatnya. Dia bukan saintis. Tapi dia beramal dengan ilmu yang dia ada.
.
Itu Tok Bi. Kita macam mana?
.
.
P/S : Saya suka berkongsi ilmu ilmu tentang OTAK & kesihatan di telegram saya. Klik link untuk sertainya t.me/neuroversiti


Suami Ni Kongsi Rahsia Bantu Isteri Elak Stress & Boleh Kuatkan Hati & Emosinya. Sila Takenote!

Lazimnya seorang isteri terlihat begitu ‘kuat’ dalam menguruskan kerja-kerja rumah, dari celik mata hingga malam hari ada sahaja kerja yang dibuat untuk urusan rumah tangga dilakukan dengan sebaik mungkin.

Namun hakikatnya, seorang isteri atau ibu itu juga manusia biasa, tahu erti penat, lelah malah stress dalam menguruskan kerja-kerja rumah jika tidak mendapat pertolongan dan sokongan daripada ahli keluarga yang lain.

Bukan sahaja penat fizikal malah lebih teruk lagi jika penat emosi. Keadaan ini berlaku apabila seorang isteri itu  tidak lagi mampu menampung tekanan apabila sumber kekuatan  dalaman untuk menghadapi tekanan selama ini dirasakan semakin menyusut.

Dalam penulisan di facebook daripada seorang suami ini, Firdaus Shakirin ada berkongsi tentang pengorbanan isteri dalam melakukan kerja harian dan cara bagaimana untuk suami dapat membantu pulihkan semula semangat isteri agar kembali rasa gembira dan bahagia.

Ikuti perkongsian ini dan bolehlah dijadikan panduan.

Macam mana isteri boleh tahan buat kerja yang sama berulang kali…?

Skrip perjalanan kehidupan harian seorang isteri ini sama sahaja setiap hari. Dari bangun tidur, sampai masuk tidur pula, kerja yang diselesaikan hari itu, disambung semula esok hari.

Tak habis..Sentiasa perlu buat perkara yang sama hampir setiap hari…tak jemu? Tak bosan? Tak meluat?

Itulah kehidupan seorang isteri…sebab itu isteri ini makhluk yang beremosi, sebab itu isteri perlu dihargai, sebab itu isteri perlu disayangi untuk dia kekal terus mengulangi apa yang perlu dibuatnya dari hari ke hari.

Kalau suami itu tidak mampu menghulurkan pertolongan, maka jangan membebankan atau membiarkan isteri keseorangan.

Lelaki tak boleh buat apa yang isteri buat, ulang ulang dan ulang sepanjang perkahwinan. Selagi jadi isteri, selagi itu lah perkara itu dia kena hadapi, dia kena tempuhi.

Dia akan burn out, dia akan burst out mentally and physically. Dia akan letih dan penat perasaan serta fikiran.

Kalau suami memahami, kalau suami itu nampak pengorbanan seorang isteri, suami tak akan biar isteri jalani kehidupan itu sorang-sorang. Suami akan tolong isteri, suami akan ringankan beban isteri.

Suami akan bawa isteri keluar jalan-jalan, suami akan belanja isteri makan. Suami patut tahu untuk refreshkan diri isteri, resetkan diri isteri. Isteri mungkin tak cakap, mungkin tak luah, tapi isteri perlukan TERAPI. Terapi cara isteri, terapi yang boleh menguatkan hati dan emosi untuk terus kekal bergelar isteri.


“Maaf Kerana Bukanlah Mama Yang Sempurna Untukmu.” Nukilan Noraniza Idrs Di Hari Nikah Anak Sulung Buat Netizen Sebak & Terharu.

Lama tidak mendengar cerita mengenai ratu irama malaysia kita, Noraniza Idris. Rupa-rupanya dia baru sahaja mendapat menantu sulung.

Berkongsi majlis pernikahan anak sulungnya, Aliff Haiqal menerusi laman instagramnya, Noraniza Idris memuat naik beberapa keping gambar.

Namun yang lebih menjadi perhatian adalah nukilan yang ditujukan buat anak sulungnya itu cukup sebak dan terharu bila dibaca.

Aliff anakku, ini catatan ibu utkmu anakku,

Pertama kali mdengar tangismu, hilang segala kesakitan melahirkanmu.

Maka bermulalah tawa tangis mama penuh rasa keibuan.

Masa berlalu pantas dan kini mama menyaksikan alif berdiri depan pintu gerbang kehidupan baru. Bgai bicara luqman al hakim dlm surah luqman dlm al Quran, hidup umpama laut. Dlm nya x terduga, isinya penuh pancaroba.

Alif anakku, kau adalah ketua keluarga maka bimbinglah isterimu, bakal ibu kpd anak2mu. Hormati mertuamu, ipar dan saudara semendamu dan. Keluargamu sendiri.

Jika duka yg kau jumpa, kembalilah kpda Allah.
Jika suka yg kau jumpa, bersyukurlah.

Doa sentiasa mengiringimu Aliff.

Maafkan kerana mama bukanlah mama yg sempurna utkmu.

Selain itu, Noraniza turut berkongsi kisah bagaimana dia boleh mengambil keputusan untuk berhijab gara-gara teguran anak sulungnya itu.

Menurut Noraniza Idris, setiap satu kenangan bersama anak sulungnya itu tetap segar diingatan dan tidak akan pernah padam sehingga ke akhir hayat.

Selain throwback kisah bersama anaknya, Noraniza Idris turut memuat naik bait-bait kata dan pesanan buat menantu sulungnya itu.

Selamat pengantin baru Aliff Haiqal dan Ezza Nafiesha. Semoga kekal sehingga ke hujung nyawa.


Rupanya Ini Amalan Dr. Hamid Arshat Yang Dilakukan Untuk Kekal Sihat Dan Cergas Biarpun Usia 70an. Ini Yang Kena Tahu.

Siapa yang tidak kenal Dr Hamid Arshat seorang pakar sakit puan yang popular yang kini aktif memberikan khidmatnya.

Biarpun sudah berusia 76 tahun beliau kelihatan cergas menjalani rutin harian sebagai doktor dan kehidupan bersama keluarga dan cucunya.

Untuk mengetahu rahsia beliau kekal sihat dan bertenaga ikuti perkongsian beliau. Ia adalah 33 pesanan Dr Hamid Arshat kepada cucu-cucunya sempena tahun baru 2017, Biarpun coretan sudah sekian lama, namun ia boleh dijadikan panduan kepada kita.

Jom lihat coretan ini.

Take note 33 pesanan ini

Alhamdulillah capai umor 72 tahun dan 46 tahun kahwin menghasilkan 5 orang anak dan 12 orang cucu . Saya anggap sebagai satu kejayaan dengan izin Allah SWT. Saya juga rasa amat bahagia kerana anak2 dan cucu2 dalam keadaan sihat walafiat.

Saya ingin tinggalkan pesanan kepada anak2 dan cucu2 dan mereka yang melayari ruangan ini beberapa panduan untuk kejayaan dan kebahagian hidup.
Baru2 ini saya dan isteri bawa 3 orang cucu remaja untuk mengerjakan ibadah umrah dan ziarah diMakkah dan Medinah.

1. Tidur awal.

Jadikan amalan dan budaya untuk tidur awal. Bila sudah penat kerja mudah kita tidur. Kalau sukar tidur cuba baca quran tentu mudah tidur.
Jangan lupa baca fatiha, ayat qursi, 3 qul, zikir, istighfar an selawat sebelum lena. Juga jadi amalan baik ambil wuduk sebelum tidur.
Sebaiknya kita tidur 7 jam setiap hari.
Selepas solat zuhur ambil ‘power nap’ antara 10 – 15 minit. Ia beri tenaga untuk terus kerja hingga petang.

2. Bangun awal.
Saya bangun jam 5 pagi. Loceng jam dan radio alarm akan berbunyi setiap pagi. Sering saya terkejut dulu sebelum bunyi loceng dan radio kerana loceng alarm dalam minda saya sudah tergerak.
Baca doa bangun tidur ‘Alhamdulillahi lazi ahyayna ba’da amatana wa alaihinusyur’ disamping zikir istighfar dan selawat sebelum ketandas. Saya kejutkan isteri.
Saya solat tahajud 4 rakaat dan witir 3 rakaat. Tahlil arwah2 ibu bapa dan saudara2. Zikir panjang sebelum menuju masjid untuk solat subuh berjemaah.
Sempornakan solat lima waktu dan rukun islam yang lain

3. Sarapan saperti raja.

Amalkan makan sarapan pagi yang sempurna dan mengeyangkan untuk membekalkan tenaga dan kekuatan bila berkerja.
Saya makan buah2 dulu biasanya 3 butir keroma dan seterusnya 2 biji telor rebus setengah masak dicampur kicap manis dimakan dengan 2 keping roti multigrain toasted disapu cheese. Minum nescafe susu satu mug.
Kalau menginap dihotel yang menyediakan sarapan saya pastikan makan sebanyak yang bolih dan saya kurangkan makan tengah hari dan malam. Disamping banyak makan buah2an dan salad.

4. Supplemen vitamins dan lain2.

Selepas sarapan saya makanan supplemen2 vitamin2 dan antioxidants. Saya kongsi makan obimin, calcium dan fish oil dengan isteri; sudah berpuloh tahun saya amalkan. Saya makan lain2 saperti resveraterol dan Q10 yang baik untuk kesihatan jantung dan pil NuFocus untuk tenaga dan anti stress. Vitamin C 500mg dan jika saya dalam perjalanan atau kurang sihat saya makan vit C 1 – 2 gm sehari.
Walau pun saya banyak makan buah2 dan sayur2 saya perlu supplemen2 tersebut.

5. Pileh kerja yang diminati dan memberi keriangan.

Saya berkerja sebagai doktor kerana inilah kerjaya yang saya minati dan gembira melakukannya. Bila rasa boring dan stress ditempat kerja seseorang perlu fikirkan cari yang lain.
Kerja saya sebagai pakar bidan memang teruk dan berat tanggung jawabnya. Latihan yang saya lalui memang sangat getir dan mencabar.
Tapi sebab saya minat dan gembira melakukannya kerja ini akhirnya ia menjadi sumber hasil rezeki yang tinggi dan lumayan.
Disamping itu kerja saya jadikan ibadah untuk bekalan saya diakhirat kelak.

6. Amalkan exercise 30 minit setiap hari.

Tidak kira apa jenis exercise asalkan ia menggerak tubuh dan kuatkan otot2 dan sendi; Berjalan kaki, jogging, kayuh basikal, main golf, berenang atau lain2 saperti basuh kereta atau nencuci rumah.
Saya pileh berkebun (gardening) disekitar kawasan rumah untuk tanam kangkung, pucuk paku, kacang bendir, daun turi dan kesum, halia, bunga kantan; pokok pisang, kelapa, tebu dan buah markisa.
Ini sebagai hobby sahaja tapi berkebun (mencangkul, cabut rumput rumpai dan tebas dahan pokok) bolih mengeluarkan peluh disamping berbagai hasil untuk dimakan.

7. Exercise paru2, mata dan kaki.
Amalkan deep breathing exercise selama 5 minit. Bolih dibuat dimana2 : sedang duduk dipejabat, sedang berdiri atau lain2 situasi ; sedut nafas panjang2 dan mendalam melalui hidung untuk mengembangkan paru2 dan hembus keluar dari mulut. Ulang beberapa kali untuk meningkatkan kadungan oksijen dalam paru2.
Ia mengurangkan stress dan hilangkan mengantuk.
Untuk exercise mata ; mula2 padang jauh dan kemudian fokus pandangan pada jari yang didepan muka.
Cuba jalan naik turun tangga daripada naik lift. Ini bolih baikki aliran darah dan kekuatan jantung.

8. Amalkan catit dalam buku jernal dan diary.
Jadikan satu budaya dan amalan hidup untuk mencatit semua idea2, ilham, peristiwa2, cita2, rancangan, tindakan kewangan dan lain dalam satu buku kecil yang bolih dibawa kemana2 dalam saku baju atau seluar.
Catitan ini sangat berguna untuk mengimbas semula idea2 dan tindakan demi untuk mencapai cita2.
Sampai sekarang berpuluh2 buku2 nota kecil saya masih saya simpan dan seringkali saya singkap kembali cita2 idea2 dan peristiwa2 lampau. Memang sangat berguna dan bermenfaat. Saya lihat orang2 jepun dan korea sentiasa mencatitkan butir2 pertemuan dan perbincangan.

9. Catitkan cita2, azam dan sasaran dimerata2 tempat.
Bahagikan cita2 dan sasaran kepada pecahan2 kecil dan pastikan tempuh serta jangka waktu yang perlu dicapai.
Sasaran kecil mudah dicapai dalam jangka waktu yang pendek dan ini membina serta memperkukuh keyakinan diri untuk capai sasaran lebih besar.
Tuliskan visi dan misi hidup kita bagi jangka panjang dan pendek.
Destinasi kita ada syurga firdous diakhirat dan berkekalan selama2.

10. Amalkan baca dan terus membaca.
Untuk meningkatkan ilmu dan kemahiran sangat penting membaca. Kitab utama ialah quran dan baca beberapa muka setiap hari serta fahami makna. Insha Allah dapat barkah dan dipermudah urusan dunia.
Timba ilmu sehingga akhir hayat kita dari mana2 sumber khususnya dalam bidang kerjaya dan hobby kita.

11. Uruskan masa dengan bijak.
Kerja 40 jam seminggu iaitu 8 jam sehari dan 5 hari seminggu biasanya mencukupi. Bersedia untuk kerja overtime khususnya bila mula berniaga atau berlatih dalam bidang kerjaya masing2.
Pernah saya kerja 72 jam berterusan sebagai doktor pelatih dihospital Melaka.
Ingat tubuh badan kita dan minda ada hak untuk berehat.
Ingat jangan jadi hamba kerja.
Jangan merungut tidak cukup masa untuk menyiapkan sesuatu tugas. Bila bijak mengurus masa masalah kesuntukkan tidak akan timbul.
Jangan membazirkan masa dengan menonton terlalu banyak rancangan talivisyen atau bermain video games.

12. Banyak minum air.

Badan perlu air untuk menghidupkan organ2 penting saperti jantung otak dan buah pinggang. Kekurangan air menyebabkan dehydration yang mengganggu fungsi organ.
Orang lelaki perlu 3 liter dan perempuan perlu 2.2 liter sehari. Minum air mineral , air zam2 atau air masak suam.

Minum jus buahan segar – air kelapa muda, air jambu, air limau nipis/kasturi. Minum air halia atau cuka apel deNgan madu.

13. Bertindak, Berusaha dan Berkerja.
Jadi orang yang ‘action oriented’ yang suka dan gembira buat kerja serta menghasilkan sesuatu. Bila suatu cita2 dan sasaran telah dikenal pasti terus ambil tindakan segera. Jangan tangguh (procrastinate) ; ia menjadi pencuri masa.
Jangan jangan asyik merungut dan mengkritik sahaja.

14. Sangka baik terhadap orang lain.
Jangan sering buruk sangka terhadap orang lain – kawan2 dan jiran kita, pekerja2 sepejabat atau lain.
Fikirkan mereka ada niat baik.
Fikir positif.

15. Bersyukur kepada Allah dan insan lain.
Sentiasa bersyukur atas segala nikmat yang Allah kurniakan – nikmat kesihatan, panca indera normal, rezeki, iman dan kebahagian hidup. Tunaikan hak dan perintah Allah.

16. Cakap lunak dan sedap didengar.
Cakap2 yang berbentuk pujian dan sanjungan dengan ikhlas kepada mereka berhak menjadi penyejuk dan penawar hati dan merupakan suatu sedakah.
Jauhkan cakap2 negatif yang bolih matikan initiatif orang lain. Cakap2 positif memberi galakkan.

17. Senyum dan ucap salam selalu.
Jangan terlalu serious. Senyum dan ketawa bolih kurangkan mental stress.
Beri senyuman dan ucap salam kepada orang lain walau pun tidak dikenali, ia merupakan sedekah. Munkin ini akan membuka pintu perkenalan.

18. Beristighfar ,taubat dan bermaafan.
Mohon ampun kepada Allah setiap masa dengan istighfar berulang2 kali.
Mohon maaf jika kita buat kesilapan terhadap orang lain. Rendahkan diri.
Jangan buang tenaga membenci orang lain.
Sedia memaafkan orang lain – satu pahala besar dari Allah.

19. Terima teguran dan pendapat orang lain.
Jangan cuba menang dalam semua perbinacangan.
Menerima dan menghormati pendapat orang lain bolih menjadikan kita dihormati walau pun munkin kita tidak setuju.
Jangan buang dan sia2kan masa bercakap fasal politik.

20. Jangan bersedih terhadap cacian, umpatan dan gosip.
Lebih baik kita mohon perlindungan Allah daripada cuba memberi penjelasan.

21. Kawal kemarahan.
Jangan balas kemarahan dengan tindakan buruk. Ucap aauzubillah, istighfar dan ambil wuduk. Sabar dan bertenang.

22. Bertenang ketika pandu kenderaan dijalan raya.
Jangan bertindak balas kepada provokasi daripada road bully atas kelakuan buruk mereka. Jangan bunyikan horn .Sabar dan bertenang ; sentiasa berzikir dan berselawat.

23. Biarkan apa orang fikir tentang diri kita.
Jika orang berfikiran baik tentang kita ucapkan ‘alhamdulillah’. Tetapi jika mereka fikir buruk , jangan risau atau sedih. Kita tahu diri kita sendiri. Yang penting pandangan Allah terhadap kita.

24. Muasabah diri.

Cermin diri; tanya diri apa baiknya dan kelemahannya.
Jangan bandingkan diri dengan orang lain khususnya yang lebih kaya, lebih tinggi pangkat dan lebih mewah. Tengok kebawah pada orang2 yang miskin dan daif.
Kita lihat orang lain pada zahirnya sahaja sedangkan ciri2 lain dan dalaman kita tidak ketahui.

25. Kegagalan tangga kepada kejayaan.
Kegagalan, kerugian niaga dan musibah adalah cubaan hidup. Bersabar, tabah dan terus berusaha. Jangan putus asa. Mohon pertolongan Allah.

26. Masa beredar, sekitaran berubah nasib kita juga akan berubah.
Segala2 akan berubah; masalah2 akan selesai, yang buruk jadi baik dan kegagalan bertukar kepada kejayaan. Sabar dan solat mohon pertolongan Allah; berusaha dan tawakkal.

27. Jadi seorang pemberi dan pemurah.
Jadikan satu amalan dan budaya untuk memberi sedekah, beri makan , beri hadiah , beri senyuman, beri galakkan dan seterusnya mengikut kemampuan dan kaedaan.

28. Jangan harap balasan dari orang yang kita tolong.
Tolong orang dengan wang, barangan atau tenaga kerana Allah. Hati ikhlas dan tidak rasa bangga atau riak.
Allah akan balas jasa dengan cara lain dan lebih besar ganjarannya.

29. Mengetahui had diri.
Kita hanya manusia. Ada had kemampuan. Jangan terlalu ghairah menempuhi risiko.
Sebelum menceburi sesuatu bidang buat analisa, penilaian dan dapatkan nasihat terlebih dahulu. Mampukah kita dari segi ilmu, kemahiran, tenaga dan kewangan. Ingat dan waspada.

30. Bergaul mesra dengan semua lapisan masyarakat.
Jadi seorang peramah, mudah bergaul dan sesuaikan diri. ‘Reach out’ kita ambil initiatif mulakan perbualan. Mulakan dengan senyuman dan ucap salam.
Bila berjabat tangan genggam dengan kuat sambil senyum untuk menandakan kita ikhlas dan mesra.

31. Janji mesti ditepati.
Bila berjanji dengan sesiapa pun untuk sesuatu urusan sama ada hal2 pekerjaan, kewangan, perayaan, pertemuan atau lain2 mestilah ditepati.
Jika janji untuk bertemu eloklah kita datang lebih awal dari waktu yang ditetapkan.

32. Bijak mengurus kewangan.
Buat simpanan sedikit dari pendapatan bulanan dalam tabungan yang dikunci saperti tabung haji dan ASB.
Jangan percaya skim cepat kaya. Sudah beberapa kali tertipu.
Belanja untuk keperluan penting bukan ikut kemahuan. Hidup cara sederhana dan jangan terlalu mewah dengan membeli barang2 branded.
Waspada bila guna credit card dan perlu selesai bayar sebelum habis tempuh sebulan kerana kadar faedah terlalu tinggi.
Berhutang untuk beli hartanah sahaja kerana ada peningkatan nilai. Jangan berhutang untuk beli barang2 yang susut nilai.
Selesaikan semua hutang sebelum umor 60 tahun.
Waspada jika ada orang yang hendak berhutang dengan kita. Biasanya hutang tidak akan atau sukar dibayar. Ini pengalaman saya sendiri. Beri dia sedikit sebagai hadiah.

33. Dapatkan restu dan doa ibu bapa.
Dalam segala urusan yang akan diceburi selain dari mendapat panduan Allah melalui solat istiharah doa dan restu ibu bapa sangat penting.
Sentiasa menghubungi dan ziarahi ibu bapa selagi mereka masih hidup.

RUMUSAN
Untuk capai kejayaan dan kebahagian hudup.
Perlu kuat iman dan taqwa
Perlu caragaya hidup sihat tanpa stress.
Berilmu dan kemahiran tinggi.
Berdisiplin.
Bijak dalam pengurusan.
Berakhlak mulia.
Kuatkan Silaturrahim.

Jom turut serta bersama e-keluargagader Bonding Day #dirumahaje secara virtual!
Bukan sahaja dapat eratkan hubungan dengan keluarga tersayang, tapi boleh lakukan aktiviti yang menceriakan bersama-sama. Hadiah menarik menanti anda sekeluarga!


Dari Umur 10 Tahun Meniaga Untuk Sara Keluarga Dan kelangsungan Hidup. Kesusahan Bukan Penghalang Baginya

Dari umur 10 tahun dah meniaga untuk sara keluarga dan kelangsungan hidup.
Adik Shahmi yang baru berumur 15 tahun, sebagai anak tunggal dan dia anak yatim dari kecil. Dari umur 10 tahun membantu ibunya setiap hari dia akan pergi naik tangga ke 11 block flat 5 tingkat bagi memastikan Nasi Lemak Kuning dan Laksam masakan ibunya habis.

Kisah adik ini tular di media sosial baru-baru ini membuatkan rakyat Malaysia turut simpati dengan nasib adik dan keluarganya.

Letih sangat bila ikut adik ni bagi orang. Macam mana lah dia boleh naik tangga hari-hari. Adik ni akan jerit kuat-kuat ” nasi lemak ” bila sampai setiap tingkat. RM1 saja sebungkus dan sambal nasi lemak dia sangat sedap. Makan satu mesti nak lagi.
Adik ni banyak kali ucap terima kasih bantu dia dan bagi dia hadiah. Adik Shahmi cakap Marilah kita support anak ini niaga berdekatan kawasan flat Taman Bukit Angsana Cheras. Confirm puas hati.

Yang berdekatan dan tinggal di kawasan tu kalau dengar adik Shahmi jerit “nasi lemak” cepat-cepat buka pintu beli..

Meninjau di ruangan komen ramai turut memuji dan kagum dengan kegigihan adik ini dalam mencari rezeki yang halal untuk membantu ibunya, warganet juga tueut mendoakan yang terbaik untuk beliau

sumber : ohbulan


“Saya ada 7 Anak, Waktu  Kecik Saya Manjakan. Bila Besar Buat Tak Tahu. Ni Saya Sedih Dalam Hidup.”Luahan Terakhir Seorang Ayah Sebelum Meninggal!

Ayah adalah seorang insan yang sangat bermakna selain ibu, tanpa lelaki bergelar ayah siapalah kita didunia ini. Tanpa ayah kita tidak akan lahir ke dunia ini.

Luahan hati seorang ayah dalam satu program Hadith Open Mic begitu menyentuh hati pada mereka yang hadir.

Tidak sedar diri dihantar ke rumah tersebut. Biarpun sedih namun dia gembira kerana ada insan lain yang prihatin dan menjaga dirinya dengan baik. Dan kawan-kawan pun ramai.

Pak cik Bani ada 7 orang anak, 4 lelaki 3 perempuan. Masa anak-anak beliau masih kecil, Pak Cik Bani manjakan anak-anak selayaknya seorang bapa yg sayangkan anak,  Tapi anak-anak…bila ayah dah tua, tak mahu jaga ayah, hantar ayah ke rumah orang tua.

“saya datang ke sini tak pasti,tiba-tiba sampai ke bangunan ini. Tengok rumah ni cantik, macam mana boleh sampai ke sini?

“Di sini alhamdulilah semua ada makan minum, pakaian dan kawan-kawan pun baik. Isteri sudah meninggal dunia. keluarga saya ada di Kuala Lumpur.

“Anak saya sebenarnya 7 orang 4 lelaki dan 3 perempuan. Kecik-kecik saya manjakan semua, bawa dan hantar pergi kerja.

“Diorang tu takde tengok pon saya di sini, anak-anak saya tu buat tak tahu. Ini yang saya sedih dalam hidup saya ini. Tapi di sini ada kawan kawan yang baik hati semua.

“Jaga saya, pegang saya bila tak nampak. Banyak kali terlanggar tiang, saya dah tak kisah dah. Sebab biasa dah. Ustaz pun ada cakap sabar dengan hidup ini. Kita akan pergi juga suatu hari nanti. Anak-anak tu biarlah…– luah Allahyarham Sabani Bin Sabari.

Lebih memilukan apabila Pak Cik Bani meninggal dunia usia program tersebut. Al-Fatihah buat arwah. Semoga rohnya dicucuri rahmat selalu.

Semoga jadi pengajaran buat kita semua. Ibu bapa sebenarnya rindu. Tapi tak sebut sebab tak nak kecilkan hati sendiri bila anak kata tak dapat menjenguk dengan alasan sibuk.

Kini yang tinggal hanya batu nisan sahaja yang mampu ditatap. Itupun jika anak-anak sudi datang untuk bacakan yasin atau bersihkan sedikit kubur arwah. tiada lagi kenikmatan untuk merasai hangatnya genggaman tangan ibu bapa. Justeru, hargai mereka selagi masih ada.


Kawal Kencing Manis Dengan Bendi. Saintis Ni Jelaskan Cara Nak Amalkannya!

Tentu ada antara kita sudah pernah mendengar tentang petua mengawal dan merawat kencing manis boleh di atasi dengan mengamalkan makan bandi.

Pun begitu, bagaimana cara sebenar dan terbaik mengamalkan bandi ini untuk pasti semua khasiat bandi dapat diserap dan berkesan untuk mengawal kencing manis ini?

Ini dijelaskan oleh Saintis Dr Suri Roowi.

CARA MAKAN BENDI

Caranya ialah biji bendi dikeringkan dahulu, direndam air panas dan diminum.

Sebaiknya diambil bersama bendi yang distimkan. Ini kerana fiber akan bantu pecahkan khasiat procyanidin dalam biji.

Procyanidin adalah bahan antidiabetis

Jika tidak sesuai (kembung perut), asingkan bijinya setelah distimkan. Makan bendi tanpa makan bijinya.

Bendi juga tinggi oxalate, tetapi oxalate dalam bendi kurang diserap dalam darah.Walaubagaimana pun pesakit buah pinggang dan gout perlu berhati-hati, makan ikut kadarnya.

Selamat mencuba dan dapatkan nasihat Dr anda.

Principal ScientistNatural Product & Human Nutrition


“Keluar Atau Duduk Rumah Kalau Nak Kena…” Anak Anzalna Masuk Hospital, Ramai Titip Doa & Kongsi Situasi Sama!

Orang yang paling susah hati apabila anak-anak jatuh sakit dan masuk hospital pastinya ibu kan. Iulah Yang dirasai pelakon jelita, Anzalna Nasir. Dia berkongsi situasi di mana anak kesayangannya, Mohamad Eidrees dimasukkan ke sebuah pusat perubatan swasta semalam.

Perkongsian tersebut dimuatnaik menerusi laman Instagram Anzalna yang menunjukkan keadaan kesihatan Eidrees yang kini sedang menerima rawatan.

Anzalna atau nama sebenarnya Nur Anzalna Md Nasir memberitahu, anak lelakinya itu tiba-tiba jatuh sakit dan mereka sekeluarga terpaksa bermalam di hospital sejak hari Selasa.

“Dugaan kecil buat kami sempena cuti Tahun Baru Cina. Eidrees secara tiba-tiba tak sihat. Doktor cakap sekarang ini banyak kes yang serupa macam Eidrees. Keluar rumah atau duduk rumah kalau nak kena, kena juga!

“Dia seorang anak lelaki yang kuat walaupun tak sihat tetap gembira. Nampaknya kena berkampung lama juga di hospital. Tolong doakan Eidrees cepat sembuh.” Ujar Anzalna lagi.

Menjengah ke ruangan komen, rakan artis dan pengikut Pelakon cantik manis ini menitipkan doa semoga diberikan kesembuhan buat anak sulung pasangan ini.

Tak Kurang juga,Ada ibu-ibu yang berkongsi pengalaman dan situasi sama seperti di alami Eidress.

Untuk rekod, Anzalna dan suami, Hanif Zaki mendirikan rumah tangga pada 2016 dan dikurniakan seorang cahaya mata lelaki, Mohamad Eidress yang kini berusia tiga tahun.

Follow dan subscribe Youtube Channel @BintangKecilMy
#BintangKecilMy #BintangKecil #KitakanJuara


Sebelum Anak Makan, Ibu Perlu Merasa Terlebih Dahulu. Ada Sebabnya & Wanita Ni Kongsikan. Sila Buat!

Kebanyakan ibu setiap kali memasak pasti merasa dahulu masakan yang dimasak. Selain untuk memastikan hidangan yang dimasak cukup rasa, sebenarnya ada kebaikan lain yang mungkin ada yang tidak tahu.

Ini dijelaskan lagi melalui perkongsian daripada Puan Sarah Saifuddin, ibu kepada lima orang anak berkenaan apa perlunya seorang  ibu merasa dahulu makanan sebelum memberi anak makan. Nak tahu lanjut ini perkongsiannya.

Ok. Ini kisah benar yang pertama. Ada seorang suami yang suka memaksa. Memaksa isteri makan suapan makanan dari tangan dia selepas dia merasa dahulu makanan tersebut.

Tapi bila part isteri nak suapkan, suami tolak awal-awal. Kenapakah??

Sampai hati kan…

Suatu hari isteri tergerak bertanya.

“Kenapa abang taknak makan setiap kali saya suapkan?”

“Hehehe..

Sebab sayang tak rasa dulu makanan tu.”

“Kenapa mesti rasa dulu?”

“Sebab dah banyak kali suap abang, kena makanan masin ke pahit.

Takkan nak sembur makanan pulak?

Suami soleh macam abang kena telan je masin tawar.”

Erkkk…

Sadis kan?

Kalau fikir logik, betul jugak tu.

Kesianla kalau kena anak yang disuap. Sifat anak ni telus. Jujur.

Apa perasaan kalau time tu jugak anak menyembur? Of course yang terasa kecik hati dulu si ibu kan..

Tapi sebenarnya, Tahukah kita?

KENAPA IBU MESTI MERASA DAHULU MAKANAN SEBELUM ANAK MAKAN?

Selalu kan kita nampak mak memasak, cicip dulu makanan. Kadang cicip dari periuk terus, letak ditapak tangan.

Begitu juga untuk anak-anak. Rasalah dahulu. Biar makanan yang anak makan nanti adalah dari “sisa” makanan seorang ibu. Orang tua dulu pernah berpesan, biar anak makan sisa kita. Jangan kita makan sisa anak. Kerana bila anak yang makan dari sisa ibu,  Anak akan lebih mengingati ibubapanya sekalipun dia tercampak jauh ke kerak bumi.

Tapi jika ibu yang makan sisa anak, terbalik jadinya. Pernah saya tanya perihal ini pada seorang ustaz.  Tapi ustaz tinggalkan saya dengan senyuman dan membalas..

“Sebab itulah kalau ibu yang makan sisa anak , makanan yang tak habis, makanan tu tetiba jadi sejuk dan dingin.”

Bila difikirkan semula..

Kenapa Baginda Rasulullah saw minum dari cawan yg sama dgn Saidatina Aisyah ra. Betapa Baginda kasih pada isteri kesayangannya.

Mungkin begitu juga perihal mencicip makanan ini.

Anak, walaupun dah besar. Jangan malu suapkan makanan ke mulutnya. Kerana kesannya di hari tua, Suatu hari nanti dia kenang siapa ibu dan ayahnya..

Nampak kecil dan mudah. Tapi kesannya sepanjang zaman. Itulah sebab saya minta abanf-abang suapkan adik. Supaya bila besar, dia kasih sesama mereka.


“Sabar & Layan Isteri Cerita Walau Dah Selalu Dengar.” Saharul Ridzwan Kongsi Cara Berkasih Sayang. Sweet!

Setiap pasangan suami isteri pasti ada cara tersendiri dalam mempamerkan kasih sayang. Ada yang menunjukkan secara terang-terangan, tak kurang pula yang melalui perbuatan. Walau bagaimana cara sekali pun, tak kisah lah asalkan itu cara kita menghargai dan membuatkan hubungan antara pasangan semakin erat.
Demikian juga dengan pelakon kacak ini dalam menunjukkan kasih sayang buat isteri yang juga buah hati kesayangannya ini. Menurut Saharul Ridzwan, setiap orang punya cara berbeza-beza. Justeru, dia berkongsi cara dia menunjukkan kasih sayang kepada isterinya.
Cara berkasih sayang dalam rumahtangga. Cubalah

1. Memakai wangi wangian. Lepas tu pujilah “Abang, wangilah!”
2. Selalulah solat berjemaah, jadi imam kepada isteri, bila doa tu, doa kuat2 dlm bahasa melayu bagi dia dengar dan faham apa yang kita doakan
3. Pegang tangan isteri, sekali sekala cubit peha dia, lepas tu kejar mengejar
4. Kongsi selimut dengan suami, kalau tak cukup satu selimut, jahit dua selimut jadi satu
5. Mendengar dgn sabar cerita isteri, walaupun selalu dah dengar, dan kurang menarik sangat. Sabar dan layankan
6. Sikat rambut suami, kalau yang kurang rambut, belikan dia kopiah. Jangan bergurau bab rambut
7. Sebelum tidur, minta maaf antara satu sama lain. Jangan tidur dalam keadaan marah
Banyak lagi kalau nak tulis. Lain orang mungkin lain cara. Tapi bila kongsi cara, mungkin terbitnya CINTA.


Ramai Terkejut Jep Sepahtu Sound Ayah Sari Yanti Masa Minta Izin Nak Kahwin

Semenjak sudah berumah tangga, Jep kerap kali dilihat berhati-hati dalam membawa watak apabila digandingkan dengan artis jemputan wanita. Hal itu mencuri perhatian umum dek kerana caranya yang menghormati perasaan si isteri.

Baru-baru ini, Jep sempat berkongsi detik pengenalan bersama suri hatinya, Sari Yanti yang sekali lagi mencuri perhatian warganet dengan sikapnya yang dianggap ‘gentleman‘.

Menerusi rakaman yang dimuat naik di TikTok, Jep menyatakan dia hanya menghubungi pelakon wanita tersebut menerusi mesej sebelum dirinya berjumpa kedua ibu bapa Sari Yanti untuk langkah seterusnya.

Lepas mesej, pastu ada keluar bersama. Kita cakap yang kita tak main-main.
Jika memang okay, saya memang nak jumpa ayah dia.

Pelawak berkenaan tenang menjawab segala persoalan daripada rakan sekerjanya yang turut berada di konti ketika itu.

Malah, Jep sempat berseloroh untuk ‘sound’ ayah kepada Sari Yanti dan membuatkan keadaan ketika itu meriah dengan gelak tawa.

Walau bagaimanapun, Jep segera memperbetulkan maksudnya dengan gurauan yang disampaikan. Menurutnya, dia ingin menyuarakan isi hatinya untuk mengambil alih tanggungjawab ayahnya dalam menjaga Sari Yanti.

Untuk rekod, Jep atau nama sebenarnya Mohd Nadzri Zainal Abidin mendirikan rumah tangga bersama Sari Yanti pada 25 Februari 2017 dan dikurniakan tiga cahaya mata.

Sumber : OhBulan / Tiktok

[MESTI BACA]


“Saya Mungkin ‘Pergi’ Bila-bila Masa, Nak Luang Masa Dengan Anak…”-  Azizulhasni

Jaguh Basikal Negara, Datuk Mohamad Azizulhasni Awang, yang baru-baru ini menjalani pembedahan jantung di Australia.

The Pocket Rocketman itu dikatakan mengalami masalah yang dipanggil ‘anomalous aortic 0rigin of right coronary artery’ (AOORCA).

Sebelum itu, Azizulhasni mengadu mengalami sakit dada pada Februari lalu dan dirujuk kepada pakar jantung di Melbourne, Dr Barveen Aisha untuk pemeriksaan lanjut. Dia kemudian menjalani pembedahan di Hospital Epworth Richmond di Victoria, Australia pada 21 April.

“Anomalous Right Coronary Artery

“Saya tak rasa apa-apa ke dari kecil? Kenapa baru sekarang rasa symptom dia? Macam mana boleh tiba-tiba nak buat screening?

“Bercakap pasal symptom ni agak panjang ceritanya, tapi jika dipendekkan sejak beberapa tahun kebelakangan ini ianya semakin kuat dan jelas lagi-lagi ketika saya membuat persiapan ke Sukan Olimpik. Ketika itu saya ingat semua tu adalah disebab oleh proses umur yang semakin meningkat.

“Semuanya bermula apabila saya kembali berlatih selepas tamat Sukan Olimpik. Selepas pulang dari satu sesi latihan tu, saya rasa sakit dada yang teramat dan tidak pernah saya alami situasi seperti itu. Saya tahu kali ini bukan biasa-biasa kerana symptoms dia adalah lain daripada yang lain.

“Isteri saya kerisauan dan memaksa untuk terus ke hospital kerana tanda-tanda itu sedikit seperti serangan jantung. Saya ni boleh pula memilih untuk pergi selepas dah selesai solat Isyak atas alasan nak selesaikan kewajiban dulu serta saya juga tahu mesti akan lama punya kena tahan nanti. Mengamuk member.

Tambahnya lagi, doktor mengesan ada kelainan pada keputusan yang diperoleh membuatkan pelbagai ujian dilakukan untuk mengetahui lebih lanjut.

“Akan tetapi doktor di wad kecemasan telah mengesan sesuatu yang agak berlainan sedikit pada graf keputusan ECG saya. Dari sinilah doktor keluarga saya (family GP) iaitu Dr Ati memainkan peranan penting pada peringkat awal untuk merungkai apakah permasalahan yang sebenarnya.

“Saya berada di wad kecemasan hampir 5jam, mereka melakukan pelbagai ujian dan hasilnya tidak pun menunjukkan yang saya telah mendapat serangan jantung. Tidak ada peningkatan Troponin dalam darah yang menjadi salah satu tanda kalau mendapat serangan jantung,”ujar Azizulhasni lagi.

“Masa pertama kali mengetahui yang saya ada kondisi ni, doktor pakar jantung terkejut dan kata ‘someone look after you and you’re so so lucky’. Ini bukan kali pertama saya terima kenyataan seperti ini. Waktu pertama kali dahulu adalah ketika kaki saya tertusuk kayu di Manchester.

“Doktor tu kata kalau saya seorang manusia biasa yang tidak aktif pun risiko dia dah tinggi, apatah lagi apabila rutin harian saya sentiasa berlatih di tahap intensiti tinggi dan berlumba di peringkat dunia termasuklah Olimpik Tokyo baru-baru ini. Tidak ada mustahil jika Allah mengkehendakinya ujar saya.

“Keadaan saya ini ibarat bom jangka yang boleh meletup pada bila-bila masa. Doktor juga bagi perumpaan yang melintas jalan raya, kemungkinannya untuk selamat adalah lebih tinggi dari situasi kondisi jantung saya ini. Yang mana faham, mereka fahamlah. Saya memang pasrah waktu tu.

“Saya boleh mati pada bila-bila masa, bayangkan kalau korang dapat berita macam tu. Doktor nasihatkan saya untuk berhenti berlatih dahulu buat seketika waktu sebelum membuat diagnosis kedua untuk ‘double check’.

“Akan tetapi saya sedikit degil, masih teruskan latihan seperti biasa sebab memikirkan Sukan Komanwel tinggal berapa bulan je lagi. Waktu tu juga hemat saya, kalau saya akan mati ‘anytime’ pun, saya nak buat apa yang saya nak buat dulu.

“Saya nak manfaatkan Ramadhan sepenuhnya, teruskan aktiviti kegemaran saya iaitu berkayuh dan setiap hari saya luangkan masa sepenuh-penuhnya dengan isteri dan anak-anak seperti tiada hari esok. Tanpa anak-anak tahu yang abi nya mungkin akan pergi pada bila-bila masa.

“Apa yang kita boleh belajar dari perkongsian saya hari ini? Terus melakukan ‘full screening’ jika anda mempunyai symptoms atau masalah berkaitan jantung kerana ianya adalah ‘life threatening situation’. Kalau anda dinasihatkan untuk berehat maka berehatlah dan janganlah memilih untuk memperjudikan nyawa anda,”kongsi Azizulhasni menerusi laman instagramnya.


Begini Cara Nak Simpan Cili Dan Bawang Kisar Tahan Lama.

Tentu ada yang mencari cara yang mudah dan tahan lama cara menyimpan cili kisar dan bawang kisar agar tahan lebih lama. Sudah tentu apabila nak masak masak lauk pauk atau goreng mee, goreng bihun goreng atau kuih cekodok hanya gaul sahaja. Tak perlu mengambil masa yang lama untuk menyediakan masakan.

Nak tahu caranya, ikuti perkongsian ini untuk penyediaan stok bawang dan cili kisar selama seminggu.

Cara membuat cili kisar
Gunting cili kering lebih kurang 1 inci
Masukkan ke dlm tapis yang berlubang agak besar utk membuang biji cili
Kemudian masukkan ke dlm periuk dan rebus cili hingga mendidih
Letakkan satu sudu besar garam dlm rebusan dan kacau sebentar
Bila telah mendidih , tutup api
Basuh cili tersebut di bawah aliran air paip menggunakan tapis tadi untuk mengeluarkan saki baki biji cili
Masukkan cili yg sudah di basuh tadi ke dalam blender
100 gm cili kering blender bersama dengan 3 biji bawang besar dan satu labu bawang putih ( 8 @ 9 ulas)
Blender menggunakan air tapis
Bila dah siap blender , masukkan ke dalam bekas dan simpan di dalam peti ais..
Boleh tahan hingga sebulan cili kisar tersebut

Cara membuat bawang merah kisar
6 biji bawang besar , 10 biji bawang kecil
Kupas bawang , cuci , keringkan dan hiris kecil
Blender bawang bersama minyak masak
Anggaran minyak masak adalah separuh dari jumlah bawang
Jika bilangan bawang penuh satu blender , gunakan minyak anggaran setengah blender
Dah siap blender , masukkan ke dalam bekas
Letak sesudu garam di atas permukaan bawang kisar tersebut sebelum di simpan ke dlm peti ais
Boleh tahan seminggu @ 2 minggu bawang kisar tersebut

Cara membuat bawang putih kisar
5 labu bawang putih
Kupas bawang , cuci ,keringkan dan hiris kecil
Blender bawang bersama minyak masak
Anggaran minyak masak adalah separuh dari jumlah bawang
Jika bilangan bawang penuh satu blender , gunakan minyak anggaran setengah blender
Dah siap blender , masukkan ke dalam bekas
Letak sesudu garam di atas permukaan bawang kisar tersebut sebelum di simpan ke dlm peti ais
Boleh tahan seminggu @ 2 minggu bawang kisar tersebut.

Selamat mencuba!


‘Irwan Nak Ayah’. Seminggu Kehilangan Bapa Hati Masih Sebak. Meruntun Jiwa Kisah Anak Ini.

Hati mana yang tidak sedih dan rindu. Tempat berpaut sejak kecil hilang sekelip mata apabila ajal menyapa. Diri yang masih kecil mahukan belaian kasih sayang dan tempat untuk bermanja sudah tiada. Sesiapa sahaja yang melaluinya tentu hidup tidak keruan. Waima orang dewasa apa tah lagi kanak-kanak sudah tentu hati tidak dapat membendung kesedihan diri.

Menerusi siaran sebuah akhbar, memaparkan kisah seorang kanak-kanak lelaki berusia 8 tahun masih merintih sedih setelah kehilangan bapanya Iskhandar Shah, 37, selepas terbabit dalam kemalangan jalan raya di Muar, Johor, Isnin lalu.
Walaupun sudah seminggu berlalu, tetap bersedih.

“Irwan nak ayah”.

Itulah perkataan kerap diulangi anak kecil ini

Mohamad Irwan Shah Iskhandar tinggal di Pusat Jagaan Anak Yatim Walidaina (PUJAYWA) di Taman Satria, Senawang, Negeri Sembilan berikutan nenek yang menjaganya sebelum ini tidak mampu berbuat demikian atas faktor kesihatan.

Pengasas PUJAYWA, Mohd Zatullah Kamarudin berkata hampir seminggu berlalu, namun kanak-kanak itu sehingga kini masih berada dalam keadaan sedih.nya

“Sebaik diberitahu bapanya meninggal kerana kemalangan itu, dia menangis tidak henti dan saya memeluknya manakala pelajar lain turut memujuknya supaya bersabar.

“Irwan seorang yang rajin dan mendengar nasihat dan kami sentiasa memintanya supaya tidak lupa sedekah bacaan al-Fatihah untuk arwah bapanya

“Saya dan rakan-rakannya serta penghuni asrama yang lain berusaha memujuknya dan walaupun peristiwa sedih itu sudah seminggu berlalu, namun Mohamad Irwan Shah sentiasa menyebut nama bapanya. Jelas, dia sukar melupakan bapanya itu kerana individu itu banyak membantunya dan memberikan kasih sayang serta perhatian walaupun mereka duduk berjauhan.”

PUJAYWA menempatkan 14 anak yatim berusia antara tujuh antara 15 tahun.

Semoga adik kecil ini kuat untuk meneruskan hidup tanpa kasih sayang ibu ayah. Jika kini hidupnya penuh duka, barangkali ada bahagia yang menanti buat dirinya apabila dewasa kelak.

Kredit & Foto: www.hmetro.com.m


Nak Bawa Famili Melancong, Ni Trik Dapatkan Tukaran Wang Asing Paling Menguntungkan!

Bagi anda yang biasa keluar negara untuk bercuti bersama keluarga, tentu proses menukar matawang asing sudah biasa dilakukan.

Pun begitu, mungkin tidak ramai mengetahui trik ini untuk memastikan pertukaran wang lebih menguntungkan.

Ini dikongsikan diakaun fb Jeroong Wia untuk manfaat bersama.

Tips&Trick Travel: TUKARAN WANG ASING

Kali ini aku (wia) akan kongsikan dari percubaan aku sendiri tentang tukaran wang asing di luar negara. Ini tidak termasuk dengan agent pertukaran wang. Trick ini boleh digunapakai di seluruh negara asing.

Aku cuba menggunakan 3 kad yang aku ada iaitu BigPay (Mastercard), Maybank (Visa) dan juga Cimb (Mastercard).

Antara 3 kad ini yang manakah paling jimat? Cuba teka sebelum meneruskan bacaan.

Kadar tukaran wang di internet pada 10/08/2019 yang boleh korang semak sendiri di Xe Exchange adalah 10,000¥ (Yen) = RM395.92.

Untuk setiap kad aku akan keluarkan wang Jepun (yen) sebanyak 10,000¥ untuk melihat sendiri nilai pertukarannya. (Boleh semak di ruangan gambar untuk bukti paparan screenshot)

1. Maybank (visa): 10,000¥ = RM416.19
2. Cimb (Mastercard): 10,000¥ = RM415.45
3. Bigpay (Mastercard): 10,000¥ = RM405.70

Maka terbuktilah bahawasanya bigpay merupakan kad yang paling jimat untuk keluarkan wang asing jika korang berada di luar negara.

Dan bagaimana nak mendaftar bigpay ini? Tekan sahaja di link ini dan masukkan code yang aku bagi nanti dapat free RM10 dalam kad dan dah siap daftar nanti kad akan dihantar ke rumah. Senang.

http://bigpay.link/referrals
Referral code: T0V2HUE5G5

Bagaimana nak lagi jimat? Ok aku teruskan lagi berexperinece dengan pengeluaran sikit dan banyak iaitu 10,000¥ dan juga 100,000¥ menggunakan kad yang paling jimat aku iaitu bigpay.

Internet XE Exchange: 10,000¥ (Yen) = RM395.92

Keluaran di bigpay card:
10,000¥ = RM405.70
100,000¥ = RM3,966.38

Ternyata pengeluaran banyak lebih menjimatkan daripada pengeluaran sikit-sikit. Bagi pengeluaran 100,000¥ pada percubaan aku yang lepas bigpay paling menjimatkan diikuti maybank dan last cimb.


“Dia ‘Pergi’ Tinggalkan Aku Selepas 11 Hari Kami Menikah.” Luahan Wanita Ini Cukup Menyentuh Hati!

Bukan mudah untuk hadam erti kehilangan orang yang tersayang. Apa lagi sewaktu baru mahu mengecap erti bahagia sebagai suami isteri. Namun, kita hanya mampu merancang, tetapi yang menentukan hanya Dia Yang Satu. Pasti ada hikmah disebalik apa yang diberikan itu.

Dua hari lepas genap setahun pemergian arwah suaminya, Nur Shira memuat naik nukilan mengingati kembali saat-saat manis bersama arwah. Tersentuh hati tatkala membacanya.

1 Mei 2018- 1 Mei 2019
Siapa sangka dia pergi dulu sebelum aku.
Siapa sangka dia pergi tinggalkan aku selepas 11hari kami menikah.
Disaat kami sedang bahagia baru menjadi suami isteri yg sah, dia pergi mengadap ilahi.
Pergi dan takkan kembali……..

Terasa gelap dunia aku bila buka mata yg dia dah takda, aku harap yg ni satu mimpi. Tapi tidak, ini lah realiti yg dia dah tiada..
‘Maafkan sayang, tak dapat temankan b masatu, sebab sayang mmg tak boleh bergerak, sayang hanya mampu tengok b dari jauh je. Sayang harap yg b bangun masatu. Tp Allah lebih sayangkan b.

Lepas kejadian tu, bagaikan mimpi ngeri yg terjadi dalam hidup aku.
Tidur aku tak pernah lena, bila pejam mata aku nampak dia dan arwah kawan-kawan aku.
Aku nampak kejadian tu..
Dia pergi depan mata aku, mcmana aku nak lupakan semua tu? mcmana aku nak lupakan perkara yg paling menyakitkan dalam hidup aku.

Sejak haritu hari-hari aku langsung tak bermakna, buat apa aku teruskan hidup tanpa org yg aku sayang..
Aku selalu fikir kenapa Allah tak ambil aku sekali? Kenapa? Kenapa dia tinggalkan sorang-sorang kat sini. Dia janji dia takkan tinggalkan aku.
Setiap hari aku fikir mcmana aku nak teruskan hidup tanpa dia?
Aku jatuh, aku merana.. sakit yg takkan dpt aku ungkapkan dgn kata-kata.

Rindu..
Aku rindukan dia sampai rasa mcm nak mati.
Setiap hari aku doa Allah temukan aku dgn dia walau hanya dalam mimpi, sekejap pun jadilah.
Alhamdulilah, Allah makbulkan doa aku.
Walau hanya dalam mimpi, aku bersyukur.
Sampai rasa taknak bangun dari tidur supaya dpt tengok dia lama-lama..

Dia selalu pesan bila dia dah takda nanti, jgn meratap, tak baik meratap dekat org yg dah takda. Yes, i do it….
Sampaikan masa aku tahu dia dah takda, setitik air mata aku takda keluar. Org semua ingat aku tak tahu yg dia dah takda, tp padahal aku nampak semua tu depan mata, tp disebabkan aku ingat pesan dia. Aku tahan. Aku menangis dalam hati. Sakitnya masatu cuma Allah yg tahu.
Tp aku manusia biasa, sedangkan Nabi Muhammad pun nangis anak dia meninggal. Lagi kan aku?
Aku tak mampu lg tahan air mata aku. Sakit yg terlalu sakit.

Aku belajar redha dgn semua takdir ni. Aku belajar terima hakikat yg dia dah tiada. Dia dah kat tempat yg lebih baik. Setiap hari aku ckp dekat diri aku, aku kena redha, ni takdir jalan hidup aku. Allah dah susun baik-baik setiap cerita hambanya. Allah sayangkan dia lebih dari aku mencintai dia. Aku tahu apa kita miliki semua nya milik Allah swt. Aku berharap Allah jagakan dia utk aku dgn baik.

Permintaan terakhir..
Sepatutnya aku kahwin bulan 12/2018 tp dia mintak awalkan sebelum Raya. Aku pelik tp aku turutkan jugak, tak sangka rupanya dia dah nak pergi. Aku lah org paling yg excited nanti dpt sambut puasa dan raya sama-sama as husband and wife, tp sayang semua tu tak sempat. Dia dah pergi tinggalkan aku.

Suami & Anak yg baik..
Dia mmg suami yg baik, walaupun hanya utk 11hari. Aku bersyukur.Dia selalu ckp aku lah yg pertama dan terakhir dalam hidup dia. Dia mmg buktikan aku lah yg terakhir dalam hidup dia. Seorang anak yg tkkn lupa ibu, dia lah.. aku sempat teman dia beli cincin utk hadiah birthday mak dia, tp beli awal. Sbb dia ckp nanti masa birthday mak dia takda. Aku tak pernah sangka yg dia betul-betul takda. Sampai skrg aku rasa ni semua mimpi and dia masih ada.

Aku percaya setiap apa yg jadi pasti ada hikmah disebaliknya, Allah takkan uji kita lebih dari kemampuan kita. Aku selalu doa Allah bg aku kekuatan utk aku tempuh ujian yg akn dtg.
Skrg, aku sedang bangun utk cari sisa-sisa kekuatan yg dia dah bawa pergi sekali. Dulu aku kuat sebab aku ada dia. Skrg aku kuat sbb aku ada Allah.

Suamiku❤
Semoga tenang disana. Harini genap setahun pemergian awak. Saya rasa mcm baru semalam awk pergi tinggalkan saya. Ye, saya rindut sgt kat awk. Awk tahu kan mcmana saya sayangkan awk? Mcmtu lah saya rasa skrg. Perasaan tu takkan pernah berubah. Saya selalu berdoa supaya Allah satukan kita semua disana nanti.
Setiap yg hidup pasti akan mati. Lambat atau cepat, kita semua pasti akan balik padaNya. Tunggu sayang ye b. Sayang akan menyusul nanti. Rindu dan sayang dekat b takkan pernah hilang. Biarlah saya simpan semua kenangan kita dalam hati yg paling dalam…
Doakan saya kuat utk tempuh hari-hari akn dtg.

Tenanglah… Syurga tempatmu.
AL-FATIHAH Suamiku…
Muhammad Safuan Bin Sazali ❤

AL-FATIHAH utk sahabatku
Muhammad Aseel Habel Bin Akhbar
Mohamad Ridzuan Bin Mohamad


DIY Kurangkan Terhidu Bau Petrol Semasa Mengisi Minyak Kereta

Minyak petrol mempunyai bau yang sangat tajam dan apabila sering dihidu akan membawa kesan yang negatif pada tubuh badan. Malah bagi seseorang yang sensitif atau kurang daya tahan, kesan seperti tekak terasa kering, hidung terasa gatal, pening kepala dan muntah antara yang akan dialami.

Bahkan ada kajian saintifik mendapati wanita yang sering terdedah kepada bau dari minyak petrol mempunyai kemungkinan dua kali ganda untuk mempunyai anak autisme.  Selain itu ia boleh menyebabkan keguguran di kalangan wanita mengandung di peringkat awal kehamilan.

Pendek kata bahaya terhidu petrol bukan hanya pada wanita mengandung malah setiap antara kita tidak terkecuali. Jadi sebaiknya kita sebagai ibu yang prihatin akan penjagaan kesihatan keluarga, perlu mencari alternatif untuk mengurangkan kebarangkalian keluarga kita terdedah dengan kerap terhidu petrol ini.

Umpamanya jika anda perasan, lepas kita mengisi minyak kereta dan kemudian meneruskan perjalanan terkadang masih ada kesan bau petrol dalam kereta. Kenapa ini terjadi? Sebenarnya mungkin ada minyak yang terpercik, tertumpah atau sebagainya. Hal ini menyebabkan sepanjang perjalanan, kita seisi keluarga menghidu bau petrol dalam jangka masa yang lama. Jadi bagaimana cara untuk mengelakkannya daripada terus berulang?

Mungkin salah satu cara yang dikongsi oleh Satish Chandramohan ini dapat membantu. Jom semak!

1) Tutup bahagian yang ditandakan merah tu dengan pita pelekat aluminium .
2) Boleh juga gunakan silicon glue bagi dia kering dalam 30 minit .
3) Pastikan bersihkan dahulu dan gunakan sabun dan lap sehingga kering .

Sumber : Satish Chandramohan


Biasanya Tak Boleh Telan Ubat Biji, Hancur & Lumatkan. Tapi Boleh Ke Begitu? Dr Ni Jelaskan Mungkin Ramai Belum Tahu!

Mungkin pernah antara kita ketika kecil dahulu bila susah sangat menelan ubat berbentuk biji, mesti ibu akan menghancurkan ubat tersebut untuk memudahkan kita menelannya. Pun begitu, adakah cara dengan menghancurkan ubat tersebut ianya tidak menjejaskan kualiti ubat yang dimakan.

Nak tahu penerangan lanjut berkaitan makan ubat yang dihancurkan, ayuh kita baca perkongsian daripada Dr Zubaidi Hj Ahmad ini. Semoga bermanfaat.

BOLEHKAH UBAT DIHANCURKAN?

Pengambilan ubat biji secara oral merupakan kaedah rawatan yang paling kerap dan paling mudah dilakukan. Namun begitu, masalah akan timbul apabila pesakit tidak berupaya menelan makanan pepejal dan menyebabkan pengambilan ubat biji secara oral turut terjejas. Dalam keadaan ini, pesakit, penjaga mahupun pengamal perubatan seperti ahli farmasi dan jururawat perlu mencari alternatif lain bagi memastikan pemberian atau pengambilan ubat biji dapat dilakukan dengan tepat. Salah satu daripada alternatif tersebut adalah dengan menghancurkan ubat-ubatan tersebut.

Terdapat beberapa situasi yang memerlukan ubat-ubat biji dihancurkan. Antaranya adalah untuk memudahkan pemberian ubat kepada pesakit melalui tiub makanan yang dipasang melalui hidung bagi pesakit yang mengalami kesukaran untuk menelan (dysphagia). Selain itu, pesakit juga mungkin terpaksa menghancurkan ubat dan mencampurkannya dengan makanan ataupun minuman dengan tujuan untuk menyembunyikan rasa ubat yang kurang disukai. Sesetengah ubat biji pula diperlukan dalam dos tertentu untuk kanak-kanak, tetapi tidak tersedia dalam bentuk cecair.

Oleh itu, ubat perlu dihancurkan, dilarutkan dan disukat mengikut dos yang dikehendaki. Namun begitu, persoalan yang harus diambil perhatian adalah, adakah semua ubat-ubat biji seperti kapsul, pil dan tablet boleh dihancurkan?

Perkara-perkara yang perlu diambil kira sebelum menghancurkan ubat biji

Apabila terdapat keperluan untuk menghancurkan ubat biji, adalah amat penting untuk kita mengetahui maklumat berkenaan jenis dan formulasi ubat berkenaan. Secara umumnya, ubat-ubat biji yang tidak boleh dihancurkan tergolong dalam beberapa jenis:

1. Ubat dengan penyalutan enterik (enteric-coated drugs)

Tujuan penyalutan enterik ubat-ubatan -adalah untuk melindungi ubat dari keasidan perut dan juga melindungi perut dari kesan ubat tersebut. Ubat yang bersalut enterik direka agar tahan keasidan yang tinggi dalam perut dan seterusnya mengelakkan ubat tersebut dari terurai sebelum ia sampai ke lokasi sasaran iaitu usus. Selain itu, ia juga direka dengan tujuan menjadikan asid perut sebagai bahan penguraian salutan dan sekaligus memastikan ubat tersebut boleh larut dan bertindak ke atas usus.

Oleh itu, menghancurkan ubat yang bersalut enterik adalah tidak digalakkan kerana ia boleh menyebabkan ubat larut terlalu awal, terurai oleh asid perut dan merengsakan lapisan perut.

2. Ubat pelepasan diubahsuai (modified released drugs)

Ubat pelepasan diubahsuai direka bagi memastikan ubat yang dimakan dibebaskan dengan perlahan di dalam perut dalam tempoh antara 12 hingga 24 jam. Ini adalah untuk memastikan kepekatan ubat yang sama terdapat dalam darah secara konsisten sepanjang tempoh yang dikehendaki. Ubat jenis ini mengurangkan kekerapan pesakit untuk mengambil ubat dan mengurangkan kesan sampingan ubat tersebut kepada pesakit. Selalunya singkatan LA, ER, XR, CR, SR tercatat pada nama ubat.

Justeru, ubat jenis ini tidak boleh dihancurkan sebelum diambil kerana ia akan menghasilkan kepekatan ubat yang tinggi di dalam badan pada masa yang singkat dan boleh menyebabkan kesan toksik akibat dos yang berlebihan. Selain itu, ia juga akan menyebabkan kepekatan ubat menjadi rendah sebelum dos seterusnya diambil, dengan itu ubat berkenaan tidakdapat menghasilkan kesan rawatan yang dikehendaki.

3. Ubat bawah lidah (sublingual)

Ubat bawah lidah diperlukan untuk memastikan bahan aktif ubat tersebut diserap masuk terus ke salur darah di bahagian bawah lidah dan seterusnya meningkatkan kepekatan ubat tersebut di dalam badan dengan sangat cepat. Ini juga akan menghalang ubat tersebut daripada dicerna dalam hati yang akan merendahkan kandungan ubat tersebut di dalam darah.

Oleh itu, adalah tidak digalakkan untuk menghancurkan ubat bawah lidah bagi memastikan cara penyerapan dan tindakan ubat tersebut tidak terjejas. Namun begitu, memandangkan ubat ini tidak perlu ditelan tetapi sebaliknya hanya perlu diletakkan di bawah lidah, maka keperluan untuk menghancurkan ubat sublingual ini jarang terjadi.

4. Kapsul

Ubat-ubat yang diformulasi dalam bentuk kapsul tidak digalakkan untuk dibuka kerana terdapat kemungkinan kandungan serbuk di dalam kapsul tertinggal atau tidak ditelan sepenuhnya, seterusnya akan menjejaskan kesan rawatan yang disasarkan. Jika ubat dalam kapsul berbentuk butiran dengan pelepasan diubahsuai, maka ia tidak boleh dihancurkan sebelum diambil.

Ubat dalam bentuk kapsul, tablet tanpa salutan, tablet bersalut polimer nipis atau gula secara umumnya boleh dihancurkan. Bagaimanapun pertimbangan lanjut diperlukan bagi ubat-ubatan yang disalut dengan gula kerana ia bertujuan bagi menyaduri rasa pahit ubat tersebut. Selain itu, menghancurkan pil, tablet atau membuka kapsul juga boleh mendedahkan individu kepada risiko ketoksikan. Apabila ubat dihancurkan, serbuk-serbuk halus yang terhasil boleh memasuki tubuh melalui mulut ataupun hidung. Oleh itu, menghancurkan ubat-ubatan seperti ubat kanser, sesetengah antibiotik dan hormon adalah dilarang.

Selain itu, menghancurkan ubat-ubatan juga boleh menyebabkan pesakit menerima dos ubat yang tidak mencukupi kerana mungkin terdapat ubat yang melekat pada alat yang digunakan untuk menghancurkannya, tertumpah atau diterbangkan angin. Memandangkan sesetengah ubat mendatangkan kesan yang besar dengan dos yang sedikit, kekurangan dos ubat walaupun dalam jumlah yang kecil mungkin boleh mengundang kegagalan rawatan penyakit. Terdapat juga ubat yang akan rosak jika tablet dihancurkan atau dikeluarkan daripada kapsul akibat terdedah kepada udara atau cahaya dengan itu turut menjejaskan kesan rawatan ubat tersebut.

Oleh itu, pesakit, penjaga atau pengamal perubatan perlu menyedari bahawa menghancurkan ubat-ubatan adalah kaedah pengambilan ubat biji yang tidak digalakkan. Ubat yang diberikan hendaklah ditelan sepenuhnya tanpa dihancurkan dan kandungan kapsul tidak dikeluarkan.

Jika terdapat masalah untuk menelan ubat, pesakit atau penjaga perlu merujuk kepada maklumat terperinci berkenaan kestabilan dan formulasi ubat yang kebiasaannya terdapat pada kertas sisipan produk sebelum menghancurkan pil, tablet ataupun kapsul. Jika didapati pesakit boleh terdedah kepada kesan sampingan yang serius ataupun terdapat isu kurangnya keberkesanan ubat jika ia dihancurkan, rujuklah pegawai farmasi untuk mengetahui sama ada terdapat alternatif ubat dalam bentuk cecair (sirap atau suspensi), tampalan pada kulit (patch), tablet larut air (dispersible tablets) atau sisipan pesari (pessary) ke dalam dubur.


Sunnah Yang Dilupakan, Wanita Ni Kongsikan Kelebihan Sunat Anak Ketika Masih Bayi Yang Ramai Tak Tahu!

Orang arab panggil khitan, orang melayu pula sebut khatan atau sunat, orang-orang tua sebut ‘masuk jawi’.

Ramai yang tak tahu, sunat meng’khatan’kan bayi pada hari ke-7.

Ye, selain daripada aqiqah, mencukur rambut, dan memberi nama, berkhatan juga antara sunnah baginda SAW pada hari ke-7 kelahiran.

Bayi sesuai dikhatan sejurus selepas lahir sampailah pada usia 4 bulan. Selepas dari tu, agak susah untuk dikhatankan, sebab baby dah mula pandai meniarap.

Sayangnya, ramai yang tak tahu atau terlepas pandang pada sunnah berkhatan ini. Menjadi adat juga orang melayu mengkhatankan anak lelaki mereka apabila sudah lewat usia kanak-kanak.
Dari Jabir bin ‘Abdillah ra; bahawa Rasulullah saw melaksanakan aqiqah Hasan dan Husain serta mengkhitan keduanya pada hari ketujuh.(HR; Thabrani dan Baihaqi)

Dari Ibnu ‘Abbas ra berkata,
“Terdapat tujuh perkara yang termasuk sunnah dilakukan bayi pada hari ketujuh: Diberi nama, dikhitan,….” (HR; Thabrani)

Dari Abu Ja’far ra berkata,
“Fathimah melaksanakan aqiqah anaknya pada hari ketujuh. Beliau juga mengkhitan dan mencukur rambutnya serta mensedakahkan perak seberat timbangan rambutnya.” (HR; Ibnu Abi Syaibah)

Alhamdulillah, Taqi & Zaki kami sunatkan waktu mereka 3 bulan.

Bagi kami dah agak lewat. Tapi bagi sesetengah orang mereka tanya, kenapa terlampau awal?

Antara sebab ramai yang memilih untuk melewatkan khatan anak:
1. Tak tahu khatan antara sunnah hari ke-7 dan sebaiknya disegerakan.
2. Kesian dan risau, takut baby sakit.
3. Tak sampai hati nak lihat proses khatan dan tengok baby nangis.
4. Nak anak-anak rasa pengalaman kena sunat.

Khatan itu sunnah. Maka ia adalah tuntuan agama. Islam tidak zalim, malah Islam itu agama rahmah.

Jadi, tak usah fikir tentang ‘kasihan baby’, takut baby sakit dan sebagainya. Sebab Islam tidak akan menzalimi umatnya. Sedangkan pada haiwan juga Islam ajarkan sifat rahmah, inikan pula pada bayi. Jadi sudah tentu ada rahmah apabila kita mengkhatankan anak ketika bayi.

Antara kelebihan khatan sewaktu bayi:

1. Bayi kurang rasa sakit, sebab kulit bayi masih lembut. bayi banyak tidur. Macam kita juga, kalau kita tidur, semua sakit terasa hilang.

2. Luka bayi cepat sembuh, seawal 5-7 hari.

3. Bayi tidak perlu berpantang. Mak ayah pun tak perlu penat jaga makanan pantang anak. Sebab makanannya hanya susu semata.

4. Bayi tidak disekat pergerakkannya. Sebab kerja bayi memang terbaring dan tidur je.

5. Bayi takkan rasa takut. Sebab bayi masih belum ada perasaan takut. Berbeza dengan kanak-kanak, mereka sudah kenal erti takut.

6. Mak ayah tak perlu penat pujuk anak supaya mereka setuju untuk berkhatan. Sebab baby memang sedia ada serah diri untuk dikhatankan.

7. Bayi yang dah khatan dapat elak dari penyakit kencing buta. Sebahagian kanak-kanak yang belum sunat akan terkena penyakit kencing buta. Maka, akhirnya doktor sarankan supaya segera dikhatankan.

8. Mak ayah juga tak penat untuk jaga bayi lepas khatan. Sebab penjagaannya sangat mudah.

Bukankah ini semua bukti sunnah itu rahmah? Memudahkan urusan bayi dan memudahkan urusan ibubapa.

Kalau mak atau ayah yang takut, mungkin boleh usaha untuk tak tengok waktu proses khatan. Biarkan nenda bayi atau pakcik dia yang temankan. Jangan sebab kekurangan kita, sunnah itu terpaksa dilewatkan.

Kalau pengalaman sunat yang dicari,
Hmmm, banyak lagi pengalaman lain yang anak tu boleh cari. Paling tidak, boleh rekod proses khatan tu pakai handphone. Nanti dah besar, tunjuk semula pada anak tu.

Sudah tiba, adat itu ditukar kepada sunnah.
Jangan sebab mengikut adat kita meninggalkan sunnah.
Sunnah itu lebih utama.

Tak rugi sunat anak awal.
Malah sebenarnya, besar nanti mereka akan sangat bersyukur sebab mak ayah dorang pilih untuk sunatkan mereka awal.

Berapa ramai juga ibuayah menyesal tak sudah sebab tak sunatkan anak dorang siap-siap waktu kecil dulu.

Kalau ada yang dah terlepas, tak mengapa. Teruskan cari waktu yang sesuai untuk sunat anak kalian. insyaAllah dipermudahkan 🙂

Khitan itu memiliki dua waktu, waktu wajib dan waktu sunnah. Waktu wajib adalah ketika usia baligh, dan waktu sunnah adalah sebelumnya. Ibnu Hajar mentarjihkan waktu yang paling baik melakukan khitan adalah pada hari ketujuh setelah kelahiran dan tidak melambat-lambatkan khitan sehingga waktu wajib kecuali terdapata keuzuran atau sebab-sebab tertentu. (Fathul Bari 10/342).

Jom, ikut sunnah 🙂

Alhamdulillah, proses khatan Taqi & Zaki dulu semuanya dipermudahkan. Saya juga tak berjaga lebih, hidup seperti hari-hari biasa. Hari ke-3 khatan kami dah pergi holiday kat Terengganu.. hehe..

Kami khatankan dengan Dr. Khairuddin di Klinik Taqwa, Ipoh. Dr Khairuddin sangat berpengalaman. Kerjanya sangat teliti dan kemas.

Kos cuma Rm140 termasuk ubat. Rasanya agak murah berbanding kebanyakkan tempat biasa. Kalau kat area KL Selangor, kami survey-survey harga lebih kurang Rm250-400. Tu yang kami buat dekat Ipoh je, jimat! Hehe..

Waktu tengah khatankan baby, Dr. Khairuddin tunjukkan ‘tahi palat’ yang ada di bahagian dalam penis Taqi & Zaki, Doktor pun cakap,

“Tengoklah, tahi palat baby pun dah banyak macam ni, bayangkan kalau budak umur 12 tahun tak sunat lagi. Banyak mana dah terkumpul dalam tu”.

Ini secebis pengalaman kami. Kami pun tak mampu ikut sunnah untuk khatan Taqi & Zaki pada hari ke-7 disebabkan urusan kesihatan dan pelbagai. Maka kami hanya mampu mengikut sunnah untuk bersegera mengkhatankan mereka.

Islam itu sangat indah. Pasti punya banyak hikmah disebalik sunnah berkhatan ketika bayi.

Anak kita juga nampak semakin macho & handsome bila dah sunat

Wallahua’lam..

Nur Shazareen
Mama kepada 2 hero macho & seorang heroin ayu


Tak Larat Puasa Sebab Gastrik. Jangan Terus Menanggung Rasa Sakit, Ada Petuanya!

“Caranya ialah ambil satu sudu teh biji selasih dan rendam di dalam segelas air sehingga kembang dan masukkan dua sudu plastik madu lebah asli kedalam gelas tadi, kacau dan minum sehingga habis biji selasih tadi dan amalkan setiap hari semasa bersahur.”– Vee Zawiah Za

Manakala ini pula perkongsian Yus Nizam, “Assalammualaikum.. Sekadar berkongsi petua.. Buat pengetahuan semua, saya pesakit gastrik yang agak kronik.. Macm-macam usaha dan ubatan saya mencuba tapi  belum jumpa penawar angin yang banyak di dalam badan saya”

Sampai lah baru-baru ini seorang teman menyuruh saya mencari biji kedaung. Penawar untuk buang angin dibadan zaman mak-mak kita dulu. Saya tergelak.. Yang saya tau tuan tanah kedaung dalam cerita Do Re Mi tu jer..  Tapi selepas tanya mak.. Dia kata memang biji kedaung itu ada dan untuk buang angin dalam badan.

Saya mencari di kedai India. Saya sangai.. Kemudian nak kopek kulitnya memang susah sebab kulitnye keras. Tapi nak baik kena saya usaha jugak.

Saya rendam dengan air panas. Saya minum macam minum air kosong. Semnggu saya amalkan.

Alhamdulillah. berhasil… Cubalah.. In shaa Allah dan minta pada Allah juga… Doa itu ubat painlg mujarab.

Credit : Yus Nizam via MAHN

Tip Elak Gastrik Semasa Berpuasa